Κυριακές στην Τεχνόπολη '); }); });\n«Ένα φανταστικό πάρτι για τα 20 χρόνια Τεχνόπολη»\nHappy birthday Τεχνόπολη! Αυτή την Κυριακή 16 Ιουνίου έχουμε πάρτι γενεθλίων! Η αγαπημένη μας Τεχνόπολη γίνεται φέτος 20 και γιορτάζει με όλα τα παιδιά παίζοντας, δημιουργώντας και φυσικά… χορεύοντας!\nΟι εορταστικές διαδικασίες ξεκινούν από τις καμινάδες! Εννοείται ότι συμμετέχουν κι αυτές στο πάρτι μέσα από το ευφάνταστο εργαστήριο animation του Μπάμπη Αλεξιάδη. Παράλληλα, οι μικροί μας φίλοι παρέα με το έμπειρο προσωπικό του Βιομηχανικού Μουσείου Φωταερίου τριγυρνούν στις γωνιές της Τεχνόπολης, αναζητούν τα κίτρινα κουτιά της αισθητηριακής διαδρομής, μυρίζουν, ακούν, βλέπουν, αγγίζουν και.. δοκιμάζουν λίγη από την ιστορία του παλιού εργοστασίου, ενώ κάποιοι άλλοι εξιχνιάζουν μια ύποπτη υπόθεση με την ομάδα του CSI Kids. Υπάρχει άραγε βόμβα στην Τεχνόπολη; Κι αν ναι, θα προλάβουμε να την απενεργοποιήσουμε πριν σβήσουμε την τούρτα; Και τώρα που είπαμε τούρτα, ποιος θα αναλάβει να τη φτιάξει; Μα φυσικά, τα παιδιά, τα οποία μεταμορφώνονται σε εικαστικούς – ζαχαροπλάστες και γεμάτα έμπνευση και φαντασία δημιουργούν τη δική τους τούρτα – γλυπτό που… σίγουρα θα είναι πεντανόστιμη! Κι όμως, λίγο πριν σβήσουν τα κεράκια και χωρίς κανείς να ξέρει γιατί, η πόλη βυθίζεται στο σκοτάδι. Πρόκειται για κάποιο ανεξιχνίαστο μυστήριο ή μήπως για ένα… ταξίδι στο χρόνο; Η απάντηση κρύβεται στη θεατρική παράσταση του Χρήστου Χριστόπουλου που θα συναρπάσει μικρούς και μεγάλους.\nΤο πάρτι δεν τελειώνει εδώ, οπότε let’s dance! Η ομάδα των Athens Disco Kidz έχει αναλάβει να μας απογειώσει με σούπερ χορευτική ντίσκο διάθεση και μουσική που θα… κουνήσει ακόμη και τους πιο ήσυχους! Αυτή την Κυριακή όλοι διασκεδάζουμε στην πιο μεγάλη γιορτή της πόλης και ευχόμαστε χρόνια πολλά στην Τεχνόπολη!\nΑπό αυτό το πάρτι δε γίνεται να λείψει κανείς!\n«Όταν οι καμινάδες έκαναν πάρτι»\nεργαστήριο animation από τον Μπάμπη Αλεξιάδη\nΣημείο συνάντησης: Νέοι Φούρνοι\nΜέσα από παιχνίδι, τα παιδιά έχουν την ευκαιρία να μάθουν τις παραδοσιακές τεχνικές του animation και να φτιάξουν τη δική τους ταινία μικρού μήκους. Με αφετηρία την ιστορία, την αρχιτεκτονική και τον ευρύτερο χώρο της Τεχνοπόλης και, με εργαλεία το σχέδιο, τα χρώματα και τη ζωγραφική, οι μικροί μας φίλοι ντύνονται καμινάδες και οργανώνουν το πιο πολύχρωμο πάρτι σε μια χάρτινη Τεχνόπολη που γίνεται 20 χρονών!\n*Το πρόγραμμα απευθύνεται σε παιδιά από 5 έως 10 ετών και διαρκεί περίπου 60’.\n«Το εργοστάσιο... αλλιώς!»\nπαιχνίδι εξερεύνησης βασισμένο στην αισθητηριακή διαδρομή από το Βιομηχανικό Μουσείο Φωταερίου\nΣημείο συνάντησης: Καμινάδα Β\nΕίπες κάτι για... «κορνούτα»; Ήπιες το γάλα σου; Τι μυρίζει σαν χαλασμένο αβγό; Μέσα από ένα παιχνίδι εξερεύνησης ανακαλύπτουμε τα κίτρινα κουτιά του εργοστασίου! Τι μπορεί να κρύβουν άραγε; Ερχόμαστε σε επαφή με τις μυρωδιές, ακούμε τις ιστορίες των εργαζομένων, αγγίζουμε παλιά μηχανήματα και εξερευνούμε από άκρη σε άκρη το παλιό εργοστάσιο φωταερίου της Αθήνας.\nΜην ξεχάσεις να ζητήσεις τον έντυπο οδηγό στην Καμινάδα Β για να περιηγηθείς το χώρο και να δεις το εργοστάσιο με άλλα μάτια!\n*Το πρόγραμμα απευθύνεται σε οικογένειες με παιδιά από 3 έως 8 ετών και διαρκεί περίπου 60’.\n«Ένας κατάσκοπος στο Γκάζι»\nπαιχνίδι μυστηρίου από την CSI Kids\nΣημείο συνάντησης: Αποθήκη\nΤικ τοκ, τικ τοκ! Η αντίστροφη μέτρηση έχει ξεκινήσει! Ένας κατάσκοπος έχει βάλει βόμβα σε τέσσερα σημεία της Τεχνόπολης, η οποία κινδυνεύει να καταστραφεί ολοσχερώς! Ποιος είναι αυτός ο κατάσκοπος; Γιατί το έκανε; Και κυρίως, πού βρίσκεται ο μηχανισμός που απενεργοποιεί τις βόμβες;\nΝτετέκτιβς του CSI Kids έχετε αποστολή: μπείτε στο μυαλό του κατασκόπου και μάθετε τα μυστικά του! Δώστε μάχη ενάντια στο χρόνο για να μπορέσουμε να γιορτάσουμε όλοι μαζί τα 20α γενέθλιά της Τεχνόπολης! Αν τα καταφέρετε, θα είστε αληθινοί ήρωες!\n*Το πρόγραμμα απευθύνεται σε οικογένειες με παιδιά από 8 έως 12 ετών και διαρκεί περίπου 60’.\nεικαστικό εργαστήριο από τη Novel Vox\nΣημείο συνάντησης: INNOVATHENS powered by Samsung\nΓιορτάζουμε τα 20 χρόνια της Τεχνόπολης με πολλή δημιουργία και γιορτινή διάθεση!\nΤα παιδιά εμπνέονται και δημιουργούν τη δική τους τούρτα – γλυπτό, να γίνουν ζαχαροπλάστες, να πειραματιστούν και να συνθέσουν με ανακυκλώσιμα υλικά την πιο πρωτότυπη τούρτα γενεθλίων! Δεν θα μπορούσαν όμως να λείπουν ψυχοκινητικά παιχνίδια γρίφων, ικανοτήτων, ισορροπίας και άλλες εκπλήξεις στο μεγαλύτερο πάρτι γενεθλίων! Happy birthday Τεχνόπολη!\n*Το πρόγραμμα απευθύνεται σε οικογένειες με παιδιά από 5 έως 10 ετών και διαρκεί 60’.\nθεατρική παράσταση του Χρήστου Χριστόπουλου\nΣημείο συνάντησης: Παλαιοί Φούρνοι\nΑθήνα 2019. Η πόλη έχει βυθιστεί στο σκοτάδι. Κανείς δεν ξέρει γιατί. Την υπόθεση αναλαμβάνει ο πασίγνωστος ντετέκτιβ Φώτης Μαυρίδης. Όμως γρήγορα ανακαλύπτει ότι κάτι δεν πάει καλά σε αυτή την υπόθεση. Πρόκειται για μια ακόμα υπόθεση μυστηρίου ή μήπως για ένα… ταξίδι στο χρόνο;\nΤο παραμύθι "Μια πόλη στο σκοτάδι" διακρίθηκε στον διαγωνισμό συγγραφής παραμυθιού που διοργάνωσε το Βιομηχανικό Μουσείο Φωταερίου το 2015 και απέσπασε βραβείο πρωτότυπης σύνθεσης και ερμηνείας.\nΗθοποιοί: Σοφία Νικολοπούλου, Χρήστος Χριστόπουλος\nΤεχνική υποστήριξη: Κατερίνα Ντόβολου\n*Το πρόγραμμα απευθύνεται σε παιδιά από 6 ετών και άνω και διαρκεί περίπου 60’.\n«Happy Balloon Party!»\nαπό τους Athens Disco Kidz\nΣημείο συνάντησης: Δεξαμενές Καθαρισμού\nH Τεχνόπολη γίνεται 20 χρονών και το γιορτάζει. Γιορτάζουμε όμως κι εμείς μαζί της με ένα μεγάλο πάρτι! Στήνουμε μια μεγάλη γιορτή γεμάτη πολύχρωμα μπαλόνια και προσκαλούμε μικρούς και μεγάλους να χορέψουμε και να παίξουμε. Ελάτε να παρτάρουμε σε φωτεινή, πολύχρωμη ατμόσφαιρα με χορευτικά κομμάτια ελληνικά και ξένα-διάφορα της περασμένης 20ετίας από τον σπεσιαλίστα του είδους DJ Guacamole. Έμπειροι παιδαγωγοί, ηθοποιοί και χορευτές σχεδιάζουν ξεχωριστές ομαδικές δραστηριότητες, διαγωνισμούς χορού, χορογραφίες και μουσικοχορευτικά παιχνίδια και κάπως έτσι αυτό το πάρτι θα μας μείνει αξέχαστο! Κι αν δεν είσαι ακόμη… 20 χρονών, δεν πειράζει! Φέρε μαζί τους γονείς σου και θα διασκεδάσουμε όλοι μαζί παρέα! Ένα πάρτι για όλη την οικογένεια, για να θυμηθούν οι μεγάλοι και να μάθουν οι μικροί! Happy birthday Τεχνόπολη!\n*Το πρόγραμμα απευθύνεται σε παιδιά από 3 ετών και άνω μαζί με τους γονείς τους και διαρκεί περίπου 60’.\n*Κατά τη διάρκεια των Κυριακών στην Τεχνόπολη, η είσοδος στο Βιομηχανικό Μουσείο Φωταερίου είναι ελεύθερη από τις 10.00 έως τις 14.00.\n**Ανακαλύψτε τη νέα αισθητηριακή διαδρομή του Βιομηχανικού Μουσείου Φωταερίου και γνωρίστε την ιστορία του παλιού εργοστασίου φωταερίου μέσα από τον κόσμο των αισθήσεων.


Ονειροκρίτης Χορός | Όνειρο Χορός | e-Kazamias\nΑν ονειρευτείτε πως είδατε ένα πλήθος εύθυμα παιδιά να χορεύουν, σημαίνει --για του παντρεμένους-- υπάκουα και έξυπνα παιδιά και ένα χαρούμενο και άνετο σπιτικό. Για τους νέους ανθρώπους, σημαίνει εύκολα καθήκοντα και πολλές απολαύσεις. Αν δείτε ηλικιωμένους να χορεύουν, σημαίνει λαμπρότερες προοπτικές για τις επιχειρήσεις. Αν δείτε πως χορεύατε ο ίδιος, θα σας έρθει κάποια αναπάντεχη καλή τύχη. Αν δείτε στ' όνειρο σας ωραίους κι όμορφοντυμένους ανθρώπους να χορεύουν στους ήχους θελκτικής μουσικής, είναι πολύ ικανοποιητικός οιωνός. Αν αιστανθήκατε μελαγχολία και στενοχώρια εξαιτίας της αδιαφορίας που τυχόν σας έδειξαν άλλοι, κάποιος θάνατος θα πρέπει να αναμένεται σύντομα στην οικογένεια. Γρήγορος χορός, στ' όνειρο, είναι σημάδι πως οι απασχολήσεις σας θα είναι εύκολες και ευχάριστες. Αν ονειρευτείτε νέγρους να χορεύουν, σημαίνει πως θα χαλάσετε το κέφι σας με αβάσιμες στενοχώριες. Το να ονειρευτείτε τον αγαπημένο σας να χορεύει γρήγορο χορό, προμηνά ότι ο σύντροφος σας θα είναι ευχάριστος και με αισιόδοξο χαρακτήρα. Αν δείτε στον ύπνο σας άλλους να χορεύουν μινουέτο, είναι σημάδι ευχάριστης συντροφιάς. Το να χορεύετε εσείς μινουέτο, σημαίνει καλοτυχία και οικογενειακές χαρές.\nΠερισσότερα σε αυτή την κατηγορία: « Χιόνι\tΧορταρικά »\nΤι σημαίνει ο χορός στο όνειρο;


Λίγα λόγια για το τελευταίο Δημοτικό Συμβούλιο -Meganisi News - Νέα από (και για) το Μεγανήσι\nin ΜΕΓΑΝΗΣΙΩΤΙΚΑ / by MEGANISI NEWS / on 4 Μαρτίου 2015 at 10:37 πμ / Τα διαδραματιζόμενα στις τελευταίες συνεδριάσεις του Δημοτικού Συμβουλίου Μεγανησίου μάς προκαλούν λύπη κι απογοήτευση. Το meganisinews συνειδητά πια απέχει από την δημοσιοποίηση πραγματικών περιστατικών, πράξεων, παραλείψεων και θλιβερών γεγονότων που τροφοδοτούν το διχασμό, δυναμιτίζουν το κλίμα συναίνεσης και κοινωνικής αλληλεγγύης που επιβάλλει η πρωτόγνωρη για την σύγχρονη ιστορία της Ελλάδας οικονομική κρίση.\nΗ εικόνα που παρουσιάζει το σημερινό Δημοτικό Συμβούλιο δεν τιμά κανέναν μας και χαρακτηρίζεται επιεικώς απαράδεκτη. Δεν παράγει πολιτική, δεν παράγει πολιτισμό, δεν παράγει δημοκρατία, δεν παράγει έργο, αλλά κυρίως δεν εμπνέει εμπιστοσύνη στους δημότες ότι μπορεί ν΄ αποτελέσει »ανάχωμα» στην κρίση που τους χτυπάει την πόρτα.\nΟ/Η αθωα΄περιστερα λέει:\t4 Μαρτίου 2015 στις 11:39 πμ\tκαντο πιο λιανά τι Έγινε και δεν έχουμε ενημερωση για το τελευταίο συμβούλιο;;;\nΑπάντηση\tΟ/Η ANΔΡΕΑΣ λέει:\t4 Μαρτίου 2015 στις 5:01 μμ\tk meganisinews συγχαρητηρια για την σταση σας !δεν ειμουν μπροστα δεν ξερω αλλα απο οσα ακουσα η λεξη ντροπη ειναι μικρη .οι εκλογες περασαν ο λαος αποφασεισε .ειναι εικονα αυτη απο δημοτικο συμβουλιο ? ειναι εικονα αυτη απο κοινωνια ? την ευθυνη την μεγαλη την εχουν οι αρχηγοι καθε παραταξης με μεγαλυτερη του κ Ζαβιτσανου που δεν λεει να καταλαβει οτι εχασε .\nΑπάντηση\tΟ/Η MEGANISI NEWS λέει:\t4 Μαρτίου 2015 στις 5:43 μμ\tKύριε Ανδρέα, λυπόμαστε αλλά δεν θα συμφωνήσουμε μαζί σας , ως προς την ιεράρχηση των ευθυνών.\nΑπάντηση\tΟ/Η meganisi λέει:\t4 Μαρτίου 2015 στις 6:27 μμ\tΝα μας πειτε τι εγινε γιατι ειστε ενημερωτικο μπογκ. Αν αποκρυπτετε την αληθεια τοτε ειστε μπογκ αναξιοπιστο. Αλλωστε σε δημοσιο χωρο εγινε ο,τι εγινε.. Περιμενω το αρθρο σας.\nΑπάντηση\tΟ/Η MEGANISI NEWS λέει:\t4 Μαρτίου 2015 στις 6:32 μμ\tΔεν σας λέμε, δεν σας λέμε , δεν σας λέμε! Ας ερχόσαστε στα δημοτικά συμβούλια να γνωρίζατε! Στην παρούσα συγκυρία δεν θα είμαστε μπογκ -αφού ανοίγετε τη κουρτίνα- θα είμαστε ΖΟΝΓΚ!\nΑπάντηση\tΟ/Η athens λέει:\t4 Μαρτίου 2015 στις 10:37 μμ\tΑνεβαστε κανα βιντεακι να γελασουμε…επεσε ξυλο δηλ;\nΑπάντηση\tΟ/Η MEGANISI NEWS λέει:\t5 Μαρτίου 2015 στις 12:01 πμ\tΕίπαμε κύριοι, δεν δημοσιεύουμε τίποτε, δεν τιμά κανέναν και δεν βοηθάει! Δεν έχει προηγούμενο!\nΑπάντηση\tΟ/Η ΣΚΙΑΦΑΣ λέει:\t4 Μαρτίου 2015 στις 7:57 μμ\tστο βιλαμπαχο ακομα ραβουν και κοβουν βιντεο στην βιλαριμπα τα μονταρουν . στελνουμε και σε αλλα σαιτ τα σχολια μας αλλα πανε στο καδο των αχρειστων .γιατι γραψαμε κατι κακο? θελω να δω την δηλωση του συμβουλο π Κοινδαρη που λεει οτι αν γινει τραμπουκισμος και φωνες θα φυγουν .γιατι διεκοπει το συμβουλιο θα μαθουμε ποτε εμεις απο την αμερικα???τι εγινε και ο προεδρος του δημοτικου συμβουλιο διεκοψε το συμβουλιο ρε παιδια????


Μπάρλος: “Δείξαμε ότι ήμασταν έτοιμοι και αποφασισμένοι για το πρωτάθλημα” – Infobasket\nΜπάρλος: “Δείξαμε ότι ήμασταν έτοιμοι και αποφασισμένοι για το πρωτάθλημα”\n08/05/2017 08/05/2017 infobasket Α2, ΚΟΣΜΟΣ, ΝΙΚΟΣ ΜΠΑΡΛΟΣ, ΠΑΝΙΩΝΙΟΣ\nΑποδείχθηκε ντέρμπι μόνο στα… χαρτιά! Ο Πανιώνιος “σκόρπισε” το Δούκα στο κλειστό της Αρτάκης και με τη νίκη του αυτή (83-58), εξασφάλισε απευθείας την άνοδο στην Α1. Έδωσε παράλληλα το έναυσμα για έξαλλους πανηγυρισμούς, σε ένα γήπεδο ασφυκτικά γεμάτο που θύμισε παλιές μεγάλες εποχές. Ο Νίκος Μπάρλος συμφώνησε το περασμένο καλοκαίρι να αγωνιστεί για δεύτερη φορά στην καριέρα του στον Πανιώνιο (σ.σ. η πρώτη θητεία ήταν από το 2010 μέχρι το 2012), έχοντας κι αυτός, όπως όλοι στην ομάδα στο μυαλό τους, μόνο την επάνοδο της ιστορικής ομάδας, στη φυσική της θέση.\nΤο “πρέπει” που είχαν να… αντιμετωπίσουν από το ξεκίνημα της σεζόν, ήταν “βαρύ”, όμως οι νεοσμυρνιώτες τα κατάφεραν, έστω κι αν χρειάστηκε να περιμένουν την τελευταία αγωνιστική ενός ιδιαίτερα ανταγωνιστικού πρωταθλήματος. Και σε αυτό στάθηκε ο 38χρονος φόργουορντ μιλώντας www.athlenda.com, επισημαίνοντας ότι αισθάνεται δικαιωμένος για τους κόπους μηνών. Έκανε ιδιαίτερη αναφορά στη φυσιολογική πίεση που υπήρχε και εξέφρασε την επιθυμία να παραμείνει και τη νέα αγωνιστική περίοδο κάτοικος Νέας Σμύρνης.\n“Ο Πανιώνιος επιστρέφει εκεί που ανήκει”\nΟ Μπάρλος που ήταν μέλος για δεύτερη φορά (σ.σ. η πρώτη με τον Απόλλωνα Πατρών τη σεζόν 2002-2003) ομάδας που ανεβαίνει στην Α1, υποστήριξε αρχικά πως “ήταν κάτι που έγινε πράξη μετά από μεγάλη προσπάθεια καθ’ όλη τη διάρκεια της σεζόν. Δείξαμε από την αρχή με τις εμφανίσεις μας ότι είχαμε ξεκάθαρο στόχο να ανεβάσουμε την ομάδα, εκεί που πρέπει να βρίσκεται. Γι’ αυτό ήρθαμε στον Πανιώνιο. Το γεγονός ότι εκπληρώσαμε τον στόχο μας μας κάνει το λιγότερο χαρούμενους γιατί πρόκειται για έναν μεγάλο σύλλογο, όπως ο Πανιώνιος, ο οποίος επιστρέφει εκεί που ανήκει”.\nΗ νίκη στον “τελικό” με τον Δούκα ήρθε με χαρακτηριστική ευκολία. Ο έμπειρος παίκτης εξήγησε τους λόγους: “Εμείς προετοιμαζόμασταν κάθε βδομάδα για κάθε αγώνα με την ίδια σοβαρότητα και τον ίδιο σεβασμό ανεξάρτητα από το ποιος ήταν ο αντίπαλος. Αυτό συνέβη και ενόψει του παιχνιδιού με τον Δούκα. Ο κόσμος γέμισε το γήπεδο και μας έδωσε τεράστια ώθηση. Αποτέλεσε την αιχμή του δόρατος. Ήταν για μας ένας ‘τελικός’, ένα παιχνίδι δίχως αύριο και δείξαμε ότι ήμασταν έτοιμοι και αποφασισμένοι για τη νίκη που μας χάρισε το πρωτάθλημα”.\nΑπό την αρχή της σεζόν ο Πανιώνιος φάνταζε ως το μεγάλο φαβορί για την εξασφάλιση του εισιτηρίου στην Α1. Τα πράγματα όμως δεν ήταν καθόλου εύκολα γιατί το επίπεδο του πρωταθλήματος ήταν αρκετά υψηλό. “Δεν φτάνει μόνο η ποιότητα των παικτών. Πρέπει να προσπαθείς καθημερινά και να δίνεις τον καλύτερο σου εαυτό. Να προχωράς βήμα-βήμα και να βλέπεις κάθε ματς ξεχωριστά. Όλοι ήμασταν πολύ συνειδητοποιημένοι για το που ήρθαμε και για ποιον λόγο. Χρειάζεται πολύ μεγάλη προσπάθεια, δύναμη και καλή ‘χημεία’ για να πετύχει μια ομάδα τον στόχο της. Το σημαντικότερο όμως απ’ όλα είναι η καθημερινή δουλειά παρά τις δυσκολίες που προέκυψαν, σε ένα πρωτάθλημα τόσο απαιτητικό”.\n“Ήμασταν ομάδα με όλη τη σημασία της λέξης”\nΥπήρχαν όμως μυστικά για την επιτυχία του Πανιωνίου; “Νομίζω ότι ήμασταν πολύ ώριμοι για να διαχειριστούμε αυτή την κατάσταση. Ήταν ξεκάθαρο από την πρώτη στιγμή για ποιον λόγο ήρθαμε στον Πανιώνιο. Ήμασταν ομάδα με όλη τη σημασία της λέξης και επίσης είχαμε εξαιρετικές σχέσεις μεταξύ μας. Ακόμη δεν είχαμε κάποιον μόνιμο πρώτο σκόρερ αλλά διαθέταμε ένα εξαιρετικό σύνολο. Πάνω απ’ όλα ήταν η ομάδα”.\nΜετά το τέλος του αγώνα με τον Δούκα, οι παίκτες της ομάδας της Νέας Σμύρνης έσπευσαν προς το μέρος που καθόταν ο τραυματίας και μεγάλος άτυχος της χρονιάς , Σάκης Καρύδας και του αφιέρωσαν τη νίκη και το πρωτάθλημα. Μια ακόμη απόδειξη πως ο φετινός Πανιώνιος λειτουργεί ως οικογένεια. “Καταρχήν είναι πολύ σημαντικό για έναν αθλητή να μην έχει τραυματισμούς. Είναι ό,τι χειρότερο, δεν το εύχεσαι ούτε στον εχθρό σου. Ήταν μια κίνηση για να δείξουμε σαν οικογένεια ότι στηρίζουμε τον Σάκη και είμαστε δίπλα του. Οι ομάδες χτίζονται μέσα από τις δυσκολίες, από τον τρόπο που τις αντιμετωπίζουν και από το πως περνούν στην επόμενη μέρα. Εμείς τα καταφέραμε και χαιρόμαστε πολύ γι’ αυτό”.\nΗ πίεση για το “πρέπει” της ανόδου ήταν τεράστια και έπρεπε να τη διαχειριστούν σωστά το προπονητικό τιμ και οι παίκτες, σύμφωνα με τον Νίκο Μπάρλο. “Υπήρχε πολύ μεγάλη πίεση. Όχι μόνο γιατί ήμασταν το ξεκάθαρο φαβορί λόγω της ποιότητας του ρόστερ και του τεχνικού επιτελείου, αλλά και για το τεράστιο brand name που φέρει ο Πανιώνιος, το οποίο έπρεπε να υποστηρίξουμε με την κατάλληλη διαχείριση συναισθημάτων. Νομίζω ότι οι περισσότεροι είχαμε εμπειρία σε τέτοιου είδους καταστάσεις και γι’ αυτό στο παρκέ μπορέσαμε και ήμασταν αυτοί που έπρεπε στην εξέλιξη της χρονιάς”.\n“Μεγάλη υπόθεση ο κόσμος της ομάδας”\nΟ κόσμος του Πανιωνίου είχε τη δική του πολύ μεγάλη συμβολή στην επίτευξη του στόχου της ανόδου. “Επειδή έχω παίξει ξανά στον Πανιώνιο, ο κόσμος της ομάδας είναι μεγάλη υπόθεση. Αισθανόταν σιγουριά για την ομάδα στη διάρκεια της χρονιάς, βλέποντας την να πραγματοποιεί εντυπωσιακή πορεία αλλά ήταν εκεί, παρών στα κρίσιμα παιχνίδια, βοηθώντας την να τα κερδίσει, όπως για παράδειγμα συνέβη στην αναμέτρηση με τον Ηρακλή όπου το γήπεδο ήταν και πάλι κατάμεστο. Κόντρα στον Δούκα ήταν συγκλονιστικός. Είχε φοβερό παλμό και δημιούργησε μια εκπληκτική ατμόσφαιρα. Μας έδωσε τεράστια ώθηση, δεν πιστέψαμε ποτέ ότι θα μπορούσαμε να χάσουμε και επηρέασε και τον αντίπαλο. Είναι μεγάλη δύναμη για τον Πανιώνιο και τεράστια εμπειρία για έναν παίκτη να αγωνίζεται μπροστά σ’ αυτό το κοινό”.\nΕπιθυμία του Πατρινού παίκτη είναι να παραμείνει στον Πανιώνιο για δεύτερη συνεχόμενη χρονιά και τέταρτη συνολικά στην καριέρα του. “Φυσικά και θα ήθελα να συνεχίσω να προσφέρω τις υπηρεσίες μου στον Πανιώνιο και να αγωνιστώ πάλι μαζί του στην Α1. Αισθάνομαι καλά, δόξα τω Θεώ είμαι υγιής και διαχειρίζομαι τη ζωή μου για να παίξω τουλάχιστο έναν ακόμη χρόνο. Δεν ήρθα τυχαία το καλοκαίρι στην ομάδα. Είμαι δεμένος με τον Πανιώνιο, νιώθω μέλος του και περήφανος που έβαλα κι εγώ ένα λιθαράκι για να επιστρέψει η ομάδα στην πρώτη τη τάξει κατηγορία. Θα πρέπει όμως η ομάδα να οργανωθεί και να εξυγιανθεί για να μπορέσει να συμμετάσχει του χρόνου στην Α1”.\n← Παπαδάτος: «Λίγοι μας υπολόγιζαν στην αρχή»\nΒαρουξάκης: «Πιστεύω ότι θα βρεθεί η χρυσή τομή» →


ADVENDURE - Μπατόν ορεινού τρεξίματος C.A.M.P.\nΑπό\tΤάκης Τσογκαράκης 02 Νοε 2018\nΗ ιστορία της C.A.M.P (Concezione Articoli Montagna Premana) ξεκινάει το 1889 σε ένα μικρό εργαστήριο στην Premana, κοντά στα ριζά των βουνών γύρω από το Lecco, πλάι στη λίμνη Como της Βόρειας Ιταλίας. Από τότε και περνώντας από γενιά σε γενιά, το όνομα της CAMP ολοένα και μεγάλωνε για να φτάσει σήμερα με τις τρεις θυγατρικές της (CAMP, CASSIN, CAMP SAFETY) να αποτελεί μία από τις σπουδαιότερες εταιρείες κατασκευής ορειβατικού εξοπλισμού και εξοπλισμού ασφαλείας με παρουσία σε 80 χώρες στον κόσμο. Ανάμεσα σε αυτές βέβαια και στην Ελλάδα εδώ και πολλά χρόνια μέσω της POLO, όπου όντας συνώνυμο της ποιότητας αλλά και των ανταγωνιστικών τιμών έχει εξοπλίσει και μυήσει στον κόσμο της ορειβασίας εκατοντάδες έλληνες φίλους του βουνού. Ακόμα έχουν περίοπτη θέση στην προσωπική συλλογή για σχεδόν 20 χρόνια το πρώτο ζευγάρι δετά κραμπόν και το πεζοπορικό πιολέ της CAMP τα οποία και είναι σε άριστη κατάσταση! H εταιρεία ανάμεσα στην πλήρη γκάμα προϊόντων ορειβατικού εξοπλισμού, προσφέρει και ένα σύνολο πεζοπορικών μπατόν για όλες τις ανάγκες. Βλέποντας τα τελευταία χρόνια την ζήτηση για ελαφριά μπατόν προσανατολισμένα προς το ορεινό τρέξιμο, δεν θα μπορούσε να μείνει πίσω από τις εξελίξεις. Έτσι σήμερα θα παρουσιάσουμε τρία από τα συνολικά έξι μοντέλα μπατόν ορεινού τρεξίματος, τα SKY CARBON, SONIC ALU και XENON 4.\nΤα SKY CARBON αποτελούν την αιχμή του δόρατος των τρεξιματικών μπατόν της CAMP. Είναι τρίσπαστα (z-pole) και κατασκευασμένα από συνδυασμό carbon και αλουμινίου 7075 υψηλής αντοχής έτσι ώστε να ισορροπήσουν ανάμεσα το ελάχιστο δυνατό βάρος, την ακαμψία αλλά και την αντοχή. Η εργονομική λαβή τους είναι κατασκευασμένη με ανθεκτικό και αφρώδες υλικό ενώ θα θέλαμε να εκτείνεται λίγο πιο κάτω σε περίπτωση που οι κλίσεις επιβάλλουν να πιάνουμε τα μπατόν από πιο χαμηλά.\nΤο λουρί είναι θαυμάσιο και άνετο, φαρδύ όσο χρειάζεται με επένδυση αφρώδους υλικού για να μην κουράζει τον καρπό μετά από ώρες.\nΤο εσωτερικό καλώδιο είναι επικαλυμμένο με πλαστικό για εύκολη συναρμολόγηση και αποσυναρμολόγηση αλλά και αντοχή στον χρόνο. Σημαντικό πλεονέκτημά τους είναι ότι ρυθμίζονται καθ’ ύψος (από 1.15μ -1.35μ). Έτσι μπορούμε ανάλογα με την κλίση του εδάφους να ρυθμίσουμε και το ύψος τους για πιο άνετη και ασφαλή χρήση.\nΤο γεγονός ότι ρυθμίζονται καθ΄ ύψος τους δίνει και άλλο ένα πλεονέκτημα που έχει να κάνει με το μικρό μήκος όταν τα «μαζέψουμε» για εύκολη μεταφορά στο σακίδιο ή το race vest. Στον αντίποδα, ο μηχανισμός ρύθμισης αλλά και το μεγαλύτερο ύψος τους προσθέτει κάποια γραμμάρια σε σχέση με τα τρίσπαστα σταθερά μπατόν.\nΗ αιχμή του είναι κατασκευασμένη από καρβίδιο του βολφραμίου κάτι που εξασφαλίζει την μέγιστη αντοχή σε οποιαδήποτε σκληρή χρήση.\nΣτην συσκευασία διαθέτουν και άλλα δύο «πιατάκια» για τη μύτη τους σε περίπτωση που θέλετε να τα χρησιμοποιήσετε στο χιόνι αλλά και ένα πολύ πρακτικό τσαντάκι μεταφοράς τους!\nΣημαντικό τους πλεονέκτημα έναντι και του ανταγωνισμού η τιμή τους η οποία φτάνει τα 114€.\nΒάρος (ζευγάρι): 377γρ\nΜήκος: 115 εκ – 135 εκ\nΜήκος πακεταρισμένα: 36 εκ\nΥλικό: συνδυασμός carbon – αλουμινίου 7075\nΔιάμετρος μπατόν (πάνω μέρος – κάτω μέρος): 16mm – 12mm\nΔιάμετρος «πιάτων» (mm): 35 – 50 -85\nΤα SONIC ALU διαθέτουν ακριβώς τα ίδια χαρακτηριστικά με τα SKY CARBON με την διαφορά βέβαια ότι τα στελέχη του είναι εξ’ ολοκλήρου κατασκευασμένα από υπερανθεκτικό αλουμίνιο 7075 προσθέτοντας έτσι 100 γραμμάρια στο ζευγάρι για να φτάσει τα 478 γραμμάρια.\nΒάρος (ζευγάρι): 488γρ\nΗ τιμή των SONIC ALU ανέρχεται στα 91,20€\nΜία κατηγορία από μόνα τους καθώς δεν είναι τρίσπαστα αλλά … τετράσπαστα σταθερού μήκους, αποτελούνται δηλαδή από 4 στελέχη. Το γεγονός αυτό τους δίνει την δυνατότητα για εύκολο πακετάρισμα αφού όταν κλείσουν φτάνουν μόλις τα 32 εκ. (για το ζεύγος των 1.20, το ζεύγος των 1.35 φτάνει πακεταρισμένο τα 36 εκ.). Πολύ ελαφριά (μόλις 150 γρ το μπατόν) αφού τα στελέχη του από αλουμίνιο 7075 είναι πολύ λεπτά (11mm διάμετρος σε όλος τους το μήκος) και ανθεκτικά.\nΣτο εσωτερικό τους ενώνονται από κορδόνι υψηλής αντοχής Dyneema® και ανοιγοκλείνουν με χαρακτηριστική ευκολία. Πολύ εύχρηστη, εργονομική και μεγάλη η λαβή για να την πιάνετε από όπου θέλετε, ότι κλίσεις και να συναντήσετε. Το λουρί της λαβής δεν είναι τόσο άνετο όσο των SKY CARBON και SONIC ALU αφού είναι λεπτό και δεν διαθέτει κάποια επένδυση.\nΕπίσης το μοναδικό πιατάκι που διαθέτει νομίζουμε ότι είναι αρκετά φαρδύ (50mm) για ορεινό τρέξιμο οπότε ίσως είναι πιο πρακτικό να το αφαιρέσετε τελείως.\nΠολύ σημαντικό το γεγονός ότι για τα XENON 4 η POLO προσφέρει πλήρες service σε οτιδήποτε χρειαστείτε για το μπατόν, ακόμα και για λυγισμένο ή σπασμένο στέλεχος, κάτι που του δίνει ένα μεγάλο πλεονέκτημα εξασφαλίζοντας ότι θα τα έχετε πολλά χρόνια μαζί σας!\nΤα ΧΕΝΟΝ 4 διατίθεται σε δύο εκδόσεις, των 120 και των 135 εκατοστών.\nΒάρος (ζευγάρι): 120cm – 300γρ, 135cm – 320γρ\nΜήκος: 120 εκ – 135 εκ\nΜήκος πακεταρισμένα: 120cm – 32εκ, 135cm – 36εκ\nΔιάμετρος μπατόν: 11mm\nΔιάμετρος «πιάτου» (mm): 50\nΗ τιμή των XENON 4 ανέρχεται τα 91,20€\nΤα μπατόν SONIC ALU και ΧΕΝΟΝ 4 της CAMP θα τα βρείτε από την POLO ΑΒΕΕ και τα POLOCENTER ενώ τα SKY CARBON διατίθενται κατόπιν παραγγελίας.\nΔιαβάστε περισσότερα για την χρήση των μπατόν σε αυτόν τον "Οδηγό Επιβίωσης"\nΤρέξιμο στο βουνό με μπατόν; Ένας οδηγός "επιβίωσης"


A luxury retreat in the Wild West | MANCODE.GR\nΗ Αμερικανική Δύση κυριαρχεί πάντα στο μυαλό των ταξιδιωτών που διψούν για περιπέτεια. Η φυσική άγρια ομορφιά της, οι μεγάλες εκτάσεις καλυμμένες με έρημο και τα μνημειώδη φαράγγια δημιουργούν μια αίσθηση απεραντοσύνης και ένα συναίσθημα απελευθέρωσης. Ωστόσο, τα άγρια και έρημα αυτά τοπία είναι και ο λόγος που πολλοί επιλέγουν να ζήσουν αυτό το αίσθημα μέσα από τη μεγάλη οθόνη -από γουέστερν μέχρι και πιο πρόσφατες όπως το Nomadland- και την ασφάλεια της πολυθρόνας. Λύση σε όλο αυτό έρχεται να δώσει η νεοσύστατη εταιρεία Yonder με το θέρετρο 20 στρεμμάτων Yonder Escalante στη Utah, το οποίο βρίσκεται σε πολύ κοντινή απόσταση από το Εθνικό Πάρκο Bryce Canyon και σε μια μεγάλη έκταση όπου για πολλές δεκαετίες στεγαζόταν μια κινηματογραφική αίθουσα drive-in.\nΚατά τη διαμονή σας, μπορείτε να απολαύσετε ξεκούραστο και δημιουργικό χρόνο σε κλασικά Airstreams και καμπίνες που είναι πλήρως εξοπλισμένα με όσα απαιτούνται ενώ το προσωπικό είναι διαθέσιμο σε εικοσιτετράωρη βάση για να σας εξυπηρετήσει. Στόχος της ομάδας που βρίσκεται πίσω απ’ αυτό το εγχείρημα είναι να αξιοποιήσει και να γεμίσει κάθε λεπτό των επισκεπτών με τη γαλήνη και την ηρεμία που προσφέρει απλόχερα το τοπίο της Utah. Κατά τη διαμονή σας, θα μπορείτε να βιώσετε την άγρια φύση από πολύ κοντά μέσω ειδικών εξορμήσεων και πεζοποριών που οργανώνονται από το θέρετρο. Κι αν δεν έχετε έρθει με τον κατάλληλο εξοπλισμό, υπάρχει ειδικό κατάστημα για να αγοράσετε ό,τι θα χρειαστεί να έχετε μαζί σας.\nΣτο Yonder Escalante θα βρείτε επίσης πισίνα και υδρομασάζ για να χαλαρώσετε απολαμβάνοντας μία ή δύο τοπικές μπύρες και άλλες ενδιαφέρουσες δραστηριότητες για να γεμίσετε τον χρόνο σας όπως προβολές κλασικών ταινιών και αφηγήσεις ιστοριών της περιοχής γύρω από τη φωτιά. Η πολυτέλεια της Αμερικανικής Δύσης όπως δεν την έχετε ξαναζήσει.


Συνταγή για κατσικάκι μπούτι στην γάστρα με φασόλια γίγαντες από την Μαρία Εκμεκτσίογλου | OPEN TV\nκαταχωρήθηκε: Τρίτη 12 Νοεμβρίου 2019 11:19\nΣυνταγή για κατσικάκι μπούτι στην γάστρα με φασόλια γίγαντες από την Μαρία Εκμεκτσίογλου\nΗ Μαρία Εκμεκτσίογλου μαγειρεύει κατσικάκι μπούτι στην γάστρα με φασόλια γίγαντες. Υλικά: 1 μπούτι κατσικίσιο, 1 πακέτο γίγαντες, 3 ντομάτες ώριμες, 1 κουτάκι πελτέ ντομάτας, ζάχαρη, κανέλα, 1 σκόρδο, 2 πατάτες, 2 καρότα, 2-3 πιπεριές μικρές κόκκινες, 2 κρεμμύδια ξερά, δενδρολίβανο, δαφνόφυλλα, ρίγανη, αλάτι, πιπέρι και ελαιόλαδο.\nΣυνταγή για λαχταριστό cheesecake από τον Χρήστο ΒέργαδοΟ Χρήστος Βέργαδος φτιάχνει λαχταριστό cheesecake Υλικά: 200γρ. τριμμένα μπισκότα 70 γρ. λιωμένο βούτυρο 400γρ. τυρί κρέμα 100γρ. άχνη... Συνταγή για Banana bread από τον Χρήστο ΒέργαδοΟ Χρήστος Βέργαδος φτιάχνει Banana bread. Υλικά: 320γρ. αλεύρι, 150ml ηλιέλαιο, 100γρ. καστανή ζάχαρη, 100γρ. κρυσταλλική ζάχαρη, 2 κάψουλες βανίλιας,... Μετά την Πιερία το αρματαγωγό «Λέσβος L176» έπιασε ΤήλοΣε παραλία μπροστά από ξενοδοχείο στην Τήλο, έδεσε το αρματαγωγό «Λέσβος L176» που είχε προκαλέσει αίσθηση και όταν είχε δέσει σε παραλία στην Πιερία. Συνταγή για ποντιακά σουβλάκια με ατζίκα και τσατσιμπέλι από τον Γιώργο ΤσούληΥλικά για τα σουβλάκια: 1 κιλό χοιρινή σπάλα χωρίς κόκκαλο κομμένη σε κυβάκια 3x3 3 μέτρια κρεμμύδια τριμμένα 5 μέτριες ντομάτες...


Αφιέρωμα – Η Sunra στην Ελλάδα, αυτή είναι η γκάμα του 2022 - BIKEIT!\nΗ ΠΕΡΚΟ έφερε στη χώρα μας τα ηλεκτρικά σκούτερ της κινεζικής Sunra, καθώς επιχειρούμε μια πρώτη γνωριμία με την εξειδικευμένη αυτή εταιρεία.\nΗ Sunra ιδρύθηκε το 1999 με αποκλειστικό στόχο τον σχεδιασμό, εξέλιξη, κατασκευή και διάθεση ηλεκτρικών οχημάτων. Σε μια εποχή που η έννοια “ηλεκτροκίνηση” ακόμη δεν υπήρχε ακόμη στο λεξιλόγιο των δυτικών αγορών, η ιδέα που ξεκίνησε σε ένα συνεργείο στο Πεκίνο προχώρησε με γρήγορα βήματα, παρουσιάζοντας τα πρώτα πρωτότυπα μοντέλα πριν αλλάξει η χιλιετία.\nΔύο δεκαετίες αργότερα η Sunra ανήκει στους παγκόσμιους πρωτοπόρους της ηλεκτροκίνησης, διαθέτει πέντε εργοστάσια στην Κίνα, δραστηριοποιείται σε περισσότερες από 70 χώρες του κόσμου με πάνω από 2,000 σημεία εξυπηρέτησης για τους πελάτες της.\nΤα ηλεκτρικά δίκυκλά της συνοδεύονται από όλες τις σύγχρονες πιστοποιήσεις – EEC, DOT, CE, EPA – που της επιτρέπουν πρόσβαση σε όλες τις σημαντικές αγορές του κόσμου, και κάπως έτσι έρχονται και στην Ελλάδα μέσω μιας εταιρείας με πολύχρονη παρουσία στην ελληνική αγορά, της ΠΕΡΚΟ.\nΑς δούμε αναλυτικά τι μοντέλα διαθέτει αυτή τη στιγμή στην Ελλάδα η Sunra.\nΤο ισχυρότερο μοντέλο στη γκάμα της Sunra αποδίδει ισχύ 3 kW, δηλαδή 4 hp, και απίστευτη μέγιστη ροπή 23.5 kgm, για τελική ταχύτητα 80 km/h μέσω ενός ηλεκτροκινητήρα της ίδιας της Sunra που τοποθετείται στο κέντρο του πίσω τροχού. Αυτά μεταφράζονται σε ένα σκούτερ προδιαγραφών Α1.\nΤροφοδοτείται από δύο αποσπώμενες μπαταρίες λιθίου 72V / 20Ah που του χαρίζουν αυτονομία έως 98 χιλιόμετρα με χρόνο φόρτισης 4 ωρών, ενώ διαθέτει και υποστήριξη για ταχυφορτιστή.\nΚυλά σε τροχούς 12 ιντσών και σταματά με δύο δισκόφρενα που αλληλοϋποστηρίζονται με σύστημα συνδυασμένης πέδησης CBS.\nΟ εξοπλισμός του περιλαμβάνει τρία επίπεδα (modes) απόδοσης, Economy, Normal και Sport, όπισθεν, cruise control, LED φώτα, αποθηκευτικό χώρο 24 λίτρων κάτω από τη σέλα, καθώς και μια ευχάριστη καινοτομία στην εκκίνηση, όπου ο αναβάτης ενεργοποιεί το σκούτερ με αισθητήρα δακτυλικού αποτυπώματος.\nΗ αρχική λιανική τιμή του είναι €3,500 και καλύπτεται από εργοστασιακή εγγύηση 2 ετών ή 20,000 χιλιομέτρων.\nΜε προδιαγραφές μοτοποδηλάτου (κατηγορία ΑΜ), δηλαδή τελική ταχύτητα περιορισμένη στα 45 km/h, το Miku Max ξεχωρίζει από το μοντέρνο, ασυνήθιστο σουλούπι του, με τους μικρούς τροχούς των 10 ιντσών.\nΤροφοδοτείται από μια αποσπώμενη μπαταρία 60V / 20Ah, ενώ ο κινητήρας Bosch των 800 W (1.1 hp) χάρη σε αυτήν μπορεί να προσφέρει αυτονομία 50 χιλιομέτρων.\nΤα ηλεκτρονικά του ακολουθούν την ίδια λογική με το Robo-S, με επιλογές απόδοσης Economy, Normal και Sport, καθώς και cruise control τριών ταχυτήτων.\nΗ πρακτικότητα εξυπηρετείται με keyless εκκίνηση, αλλά και αποθηκευτικό χώρο 5.7 λίτρων κάτω από τη σέλα.\nΗ αρχική τιμή του είναι €2,300 και καλύπτεται από εργοστασιακή εγγύηση 2 ετών ή 20,000 χιλιομέτρων.\nTo Hawk είναι ένα ηλεκτρικό σκούτερ με πιο συμβατική εμφάνιση, τροχούς 12 ιντσών και προδιαγραφές μοτοποδηλάτου (έως 450 km/h).\nΦορά τον brushless κινητήρα της Sunra στον πίσω τροχό με μέγιστη ισχύ 2.4 hp (1.8 kW) και μέγιστη ροπή 7 kgm, με μια αποσπώμενη μπαταρία 72V / 20Ah και διαθέσιμο χώρο για μια προαιρετική δεύτερη που θα διπλασιάσει την αυτονομία των 78 ονομαστικών χιλιομέτρων.\nΕξοπλίζεται με τρεις modes απόδοσης, cruise control τριών ταχυτήτων και εκκίνηση με μπουτόν, αλλά ειδικά στην περίπτωση του Hawk η συλλογή περιλαμβάνει ακόμη εργοστασιακό συναγερμό και ενσωματωμένο ηχοσύστημα με δύο ηχεία, συνδεσιμότητα Bluetooth και ραδιόφωνο!\nTo Crystal είναι ένα ηλεκτρικό σκούτερ προδιαγραφών μοτοποδηλάτου (διπλώματα ΑΜ) με τελική ταχύτητα 45 km/h και τροχούς 12 ιντσών, ενώ αυτό που το διαφοροποιεί στη γκάμα της Sunra είναι η ρετρό σχεδίασή του.\nΟ ηλεκτροκινητήρας της Sunra στον πίσω τροχό αποδίδει μέγιστη ισχύ 3 kW (4hp) και μέγιστη ροπή 6.5 kgm, τροφοδοτούμενος από μια αποσπώμενη μπαταρία 60 V / 20 Ah για αυτονομία έως 58 χιίόμετρα και με προαιρετική δυνατότητα προσθήκης δεύτερης ενεργειακής μονάδας.\nΣτον εξοπλισμό του συναντάμε δύο modes λειτουργίας, Eco και Fast, cruise control 2 ταχυτήτων, εργοστασιακό συναγερμό και αποθηκευτικούς χώρους στην ποδιά και κάτω από τη σέλα (θήκη εγγράφων).\nΚοστίζει €1,900 και συνοδεύεται από εργοστασιακή εγγύηση 2 ετών ή 20,000 χιλιομέτρων.\nΈνα ακόμη μοντέλο σε προδιαγραφές 50αριού με τελική ταχύτητα 45 km/h, το Rainbow είναι ένα ελαφρύ και λεπτό σκούτερ πόλης με τροχούς 12 ιντσών και μια γκάμα με διάφορα νεανικά χρώματα.\nΟ κινητήρας της Sunra στον πίσω τροχό αποδίδει μέγιστη ισχύ 1 kW (1.3 hp) και διαθέτει αποσπώμενη μπαταρία 60 V / 20 Ah, η οποία του χαρίζει αυτονομία έως 61 χιλιόμετρα με μια φόρτιση.\nΗ ηλεκτρονική του υποστήριξη ενσωματώνει τρία επίπεδα απόδοσης, Economy, Normal και Sport, cruise control 3 ταχυτήτων, εργοστασιακό συναγερμό και σχάρα με βαλίτσα (top case).\nΗ τιμή του στην Ελλάδα ορίζεται στα €1,400 με εγγύηση 2 ετών ή 20,000 χιλιομέτρων.\nΔείτε παρακάτω το επίσημο βίντεο της Sunra που μας παρουσιάζει το κορυφαίο της μοντέλο, Robo-S, έτσι όπως δεν έχουμε συνηθίσει να βλέπουμε παρουσιάσεις σκούτερ.\nΕλληνική ιστοσελίδα Sunra\nΤιμοκατάλογος λιανικής Sunra\nΤελευταία τροποποίηση στις Τρίτη, 19 Απριλίου 2022 14:33\nΠερισσότερα σε αυτή την κατηγορία: « Αφιέρωμα – Όλα τα Α1 σκούτερ των SYM, Daytona και DYMOTO


Μπέττυ Μαγγίρα: «Περιμένω με χαρά το δεύτερο μωρό μου!», αποκλειστικά στο Mothersblog.gr - Mothersblog.gr\nΜπέττυ Μαγγίρα: «Περιμένω με χαρά το δεύτερο μωρό μου!», αποκλειστικά στο Mothersblog.gr\nΗ Μπέττυ Μαγγίρα δεν χρειάζεται συστάσεις. Είναι όμορφη, επιτυχημένη, δοκιμασμένη παρουσιάστρια και ταλαντούχα ηθοποιός με πολύ έντονη αίσθηση του χιούμορ. Πάνω απʼ όλα όμως, είναι μία τρυφερή μανούλα για την κόρη της Ανδριάνα η οποία σήμερα είναι τρεισήμισι ετών και κάθε μέρα που περνά εκπλήσσει ευχάριστα τους γονείς της με τα καμώματά της. Σύντομα η μικρή θα αποκτήσει και αδελφάκι αφού η Μπέττυ Μαγγίρα παραδέχεται για πρώτη φορά στο Mothersblog.gr ότι διανύει τον τρίτο μήνα της εγκυμοσύνης της. Η ίδια, ευτυχισμένη που σε λίγο καιρό θα φέρει στον κόσμο και το δεύτερο παιδί της, γυρνά τον χρόνο πίσω, θυμάται τις πιο όμορφες στιγμές με τη μικρή Ανδριάνα και τον σύζυγό της, Δημήτρη Μάζη και αποκαλύπτει τις ανησυχίες της καθώς πλησιάζουν οι μήνες για τον δεύτερο τοκετό...\nΜπορείτε να μας περιγράψετε με πέντε λέξεις τη ζωή σας με την κόρη σας;\nΕίναι δύσκολο να περιγράψεις με πέντε λέξεις μία τόσο γεμάτη ζωή με ένα παιδί. Και αυτό φαντάζομαι ισχύει για όλες τις μαμάδες και όχι μόνο για μένα. Ανιδιοτελής αγάπη που το βάζω σε μία λέξη, ξάφνιασμα για όλα αυτά που σου προσφέρει το παιδί καθημερινά, ζωή, παιχνίδι και αγάπη γιατί είναι τόση πολλή που σε γεμίζει.\nΓυρνώντας τον χρόνο πίσω, πώς ήταν οι πρώτες μέρες με το μωρό; Αγχωτικές ή οι καλύτερες της ζωής σας;\nΟι πρώτες μέρες ήταν κάτι πρωτόγνωρο γιατί γινόμουν πρώτη φορά μάνα. Όσα και αν σου πουν, τίποτα δεν μπορεί να περιγράψει αυτά που βιώνεις. Είσαι εντυπωσιασμένη και μένεις και λίγο άφωνη κάποιες φορές. Δεν ξέρεις πώς να το αντιμετωπίσεις. Υπήρχαν όμως και μέρες που νόμιζα ότι περνάω τη μέρα της Μαρμότας. Γιατί έλεγα «Αυτό θα ζω κάθε μέρα;». Εν τω μεταξύ η προηγούμενη ζωή σου είναι τόσο διαφορετική...\nΕσείς γεννήσατε με φυσιολογικό τοκετό. Τι ήταν αυτό που σας άγχωνε σε σχέση με την γέννα;\nΚατά έναν πολύ περίεργο λόγο ενώ είχα έναν φόβο από μικρή για τους τοκετούς γιατί το έβλεπα με δέος, το μόνο που με καθησύχαζε ήταν ότι αφού το κάνουν όλες, μπορώ να το κάνω και εγώ. Ίσως η άγνοια κινδύνου με έκανε να είμαι πιο χαλαρή.\nΠώς νιώσατε όταν κρατήσατε τη μικρή σας για πρώτη φορά στην αγκαλιά σας;\nΉταν τόσο έντονο το συναίσθημα, από τη μία ήθελα να κλάψω από συγκίνηση, από δέος, από την άλλη ήθελα να χαμογελάσω από τη χαρά μου και τελικά δεν έκανα τίποτα απολύτως. Πάγωσα. Ήταν σοκαριστικό στη σκέψη ότι μία ζωή βγήκε από μέσα μου. Μου την έδωσαν αμέσως στην αγκαλιά μου χωρίς να την έχουν πλύνει και τους ρώτησα «Γιατί είναι έτσι το παιδί;» Εκείνοι γέλασαν και μου εξήγησαν ότι όλα τα παιδιά έτσι γεννιούνται...\nΣε τι σας δυσκόλεψε η μικρή τις πρώτες μέρες της κοινής σας ζωής;\nΓενικά είναι ένα ευλογημένο παιδί. Δεν είναι καθόλου δύσκολη, δεν είναι καθόλου ζωηρή, κοιμόταν κανονικά από τον πρώτο μήνα. Απλά αλλάζει η καθημερινότητά σου. Ο εγωισμός σου δεν υπάρχει πια και ξαφνικά ένα πλάσμα εξαρτάται αποκλειστικά και μόνο από σένα. Δυσκολίες υπάρχουν τον πρώτο καιρό μέχρι να βρεις μία ισορροπία και έναν ρυθμό.\nΑπό όσο ξέρω και από ό,τι έχω διαβάσει σε σχέση με αυτά που παθαίνουν άλλες κοπέλες, εγώ δεν έπαθα κάτι τέτοιο. Το διάστημα μετά τη γέννα που ξέρεις ότι η ίδια η ζωή ενός μωρού εξαρτάται από εσένα, δίνεσαι σε αυτό. Έτσι, νιώθεις πως χάνεις τη δημιουργικότητά σου ως άνθρωπος γιατί ασχολείσαι αποκλειστικά και μόνο με το μωρό. Δεν δουλεύεις, άρα δεν δημιουργείς ή τέλος πάντων δεν κάνεις κάτι που να σου αρέσει, ένα χόμπι για παράδειγμα. Δεν έχεις καθόλου χρόνο για τον εαυτό σου. Και τότε αισθάνεσαι κάποιες στιγμές θλίψη. Εγώ ευτυχώς ήμουν από τις τυχερές γιατί μου έτυχε, τέσσερις μήνες αφότου είχα γεννήσει, μία δουλειά που μου άρεσε και μάλιστα δεν χρειαζόταν να λείπω πολύ από το σπίτι. Γι' αυτό και δεν πρόλαβα να πω «Μου λείπει η δουλειά μου».\nΣας δυσκόλεψε ο θηλασμός; Σκοπεύετε να θηλάσετε και στο δεύτερο παιδάκι;\nΤην πρώτη φορά ήταν πολύ δύσκολο γιατί το παιδί δεν μπορούσε να θηλάσει. Έτσι λοιπόν αναγκάστηκα να βγάζω το γάλα με θήλαστρο για να της το δίνω. Είχα γάλα μέχρι και δύο μήνες μετά τον τοκετό. Σκοπεύω όμως στο δεύτερο παιδί να επιμείνω ακόμα περισσότερο!\nΠώς νιώσατε όταν σας είπε για πρώτη φορά «μαμά»;\nΔεν περιγράφεται αυτό το συναίσθημα. Ακόμα και τώρα όταν μου λέει «Μαμά σ' αγαπώ» νιώθω απέραντη συγκίνηση. Είναι τόσο δυνατό το συναίσθημα και τόσο μακριά από όλα τα άλλα...\nΠοια είναι η πιο όμορφη και η πιο δύσκολη στιγμή που έχετε βιώσει με την μικρή Ανδριάνα;\nΔύσκολες στιγμές θεωρώ ότι είναι όταν αρρωσταίνει ή όταν χτυπάει, γιατί δεν μπορούμε να την βοηθήσουμε ενώ εκείνη μπορεί να υποφέρει. Οι όμορφες είναι τόσες πολλές... Κάθε μέρα τη χαζεύω. Αυτή η ανιδιοτελής αγάπη είναι τόσο έντονη. Τα μικρά παιδιά σου δίνουν τόση αγάπη καθημερινά...\nΥπήρξε στιγμή που να νιώσατε τύψεις επειδή αφήσατε τη μικρή στο σπίτι για να πάτε κάπου αλλού;\nΓενικά στενοχωριέμαι όταν μου λέει «Μαμά μη φύγεις». Απλά θεωρώ ότι πρέπει να υπάρχει ισορροπία και να κάνει μόνη της και η μαμά κάποια πράγματα. Και δεν αναφέρομαι σε κοσμικές εκδηλώσεις. Θεωρώ ότι η μαμά πρέπει να αφιερώνει και λίγο χρόνο για την προσωπική της δημιουργικότητα ή για κάτι που τη γεμίζει.\nΛένε ότι τα πιτσιρίκια με την αθωότητά τους αποδεικνύονται μερικές φορές πιο σοφά από τους ενήλικες. Σας έχει μάθει κάτι μέχρι σήμερα η κόρη σας;\nΕννοείται ότι είναι πολύ σοφά και πολύ ειλικρινή χωρίς να σκέφτονται ότι αυτό που θα πούνε, ίσως πληγώσει κάποιον. Η Ανδριάνα με έχει αφήσει άφωνη λέγοντας πράγματα που δεν τα περίμενα. Τις προάλλες είχα βάλει στο σκυλάκι που έχουμε στο σπίτι μία αμπούλα και της εξήγησα ότι δεν θα πρέπει να το παίρνει για ένα διάστημα αγκαλιά. Της είπα επίσης και τον λόγο που είχα βάλει στη Ζουζού την αμπούλα, ότι δηλαδή την προστατεύει από τα τσιμπούρια και διάφορα άλλα μαμούνια που θα έκαναν κακό στο σκυλάκι αν δεν τη βάζαμε. Τότε, γύρισε προς το σκυλάκι μας και της είπε: «Μπράβο Ζουζού αγάπη μου, κέρδισες τη ζωή σου!». Αυτή η ατάκα έφτασε στ' αφτιά μου ως κάτι πολύ σοφό που είχε πει ένα μικρό κοριτσάκι...\nΟ σύζυγός σας Δημήτρης Μάζης σας βοηθάει από την πρώτη στιγμή στις ανάγκες και την ανατροφή της κόρης σας;\nΔεν έχω δει καλύτερο πατέρα. Χωρίς να θέλω να τον παινέψω, πραγματικά πιστεύω ότι είναι τέλειος. Και χωρίς να γκρινιάζει. Το κάνει επειδή είναι ερωτευμένος με την κόρη του, αλλά επειδή του αρέσει και πολύ η όλη διαδικασία. Το ευχαριστιέται πάρα πολύ με όλα τα παιδιά. Είμαι ήσυχη ακόμα και αν τον αφήσω ένα μήνα μαζί της. Είμαι σίγουρη και ήσυχη ότι θα την φροντίσει όπως πρέπει.\nΠώς τα πάνε μπαμπάς και κόρη;\nΠιο τέλεια δεν γίνεται. Ζούμε μεγάλους έρωτες κι εγώ απολαμβάνω να τους παρακολουθώ.\nΈγκυος στο δεύτερο παιδί. Από τότε που βιώσατε τη χαρά της μητρότητας, θέλατε να αποκτήσετε και άλλο παιδί και το δηλώνατε. Τώρα πώς νιώθετε;\nΕίμαι σίγουρα πάρα πολύ χαρούμενη γιατί το ήθελα πάρα πολύ και γιατί ήθελα η Ανδριάνα να έχει αδελφάκι. Είμαι όμως πιο ανήσυχη αυτή τη φορά γιατί δεν έχω την άγνοια κινδύνου που είχα στην πρώτη μου εγκυμοσύνη. Σκέφτομαι πιο πολλά πράγματα.\nΥπάρχουν άνθρωποι από το περιβάλλον σας που σαν βοηθάνε με την κόρη σας, ειδικά τώρα που είστε έγκυος;\nΒέβαια! Έχω τα πεθερικά μου και τους γονείς μου! Έχω πολλή βοήθεια, δεν έχω παράπονο!\nΜία ευχή για την μικρή σας, αλλά και για το μωρό που έρχεται...\nΓια τη μικρή μου να είναι πάντα υγιής, ευτυχισμένη και τυχερή. Και για τη δεύτερη εγκυμοσύνη μου να πάνε όλα καλά.\nΜια ευχή για το ολοκαίνουργιο mothersblog.gr!\nΚαλή αρχή στη μητέρα των blogs και να αποκτήσει όσα πιο πολλά παιδιά θέλει και μπορεί...


Είναι η Μέλισσα στο Περιστέρι το καλύτερο ζαχαροπλαστείο στην Αθήνα; | HuffPost Greece LIFE\nΕίναι η Μέλισσα στο Περιστέρι το καλύτερο ζαχαροπλαστείο στην Αθήνα;\n09/10/2015 06:54am EEST | Updated Οκτώβριος 9, 2015\nΊσως το καλύτερο ζαχαροπλαστείο της Αθήνας. Της Ελλάδας. Του σύμπαντος. Εντάξει μπορεί να υπερβάλλω λίγο αλλά τα γλυκά στην Μέλισσα είναι υπερβολικά εξαίσια. Είναι υπερβολικά μοναδικά. Και γι’ αυτό υπάρχει λόγος.\nΘα ξεκινήσω λίγο ανάποδα. Όταν τέλειωσα την επίσκεψη μου στην Μέλισσα κατευθύνθηκα προς την Αιμιλίου Βεάκη και έκατσα σε ένα cafe. Μόλις οι σερβιτόροι είδαν την σακούλα με τα γλυκά που κουβαλούσα, γούρλωναν τα μάτια και έλεγαν σαν κιτρινωπά minions 'Μελισσααα'. Τα γλυκά εξαφανίστηκαν, παραγγελίες ξεχάστηκαν, καφέδες χύθηκαν. Και για όλα αυτά έφταιγαν τα γλυκά από την Μέλισσα. Συγκεκριμένα η lemon pie, το εκλέρ κάστανο και η σοκολάτα γάλακτος. Τις ευθύνες αναλαμβάνουν εκείνα.\nΗ εύλογη απορία στον κύριο Χρήστο είναι γιατί δεν έχει ανοίξει κι άλλα καταστήματα στην Αθήνα. Η απάντηση του αποστομωτική “Δεν υπάρχει κανένας λόγος. Μου έκαναν αρκετές προτάσεις αλλά ήξερα και ξέρω ότι αν προσπαθήσω να μεγαλώσω όλο αυτό που έχει δημιουργηθεί τότε υπάρχει η περίπτωση να πέσει η ποιότητα και να μην είναι η ίδια. Αυτό είναι το μοναδικό που δεν θέλω”.\nΜέλισσα, Εθνάρχου Μακαρίου 43, Περιστέρι\nΤου Δημήτρη Κουπριτζιώτη


«Άσχημα» μαντάτα για τους λάτρεις του Survivor: Σταματάει η προβολή για λίγες μέρες - OΛΑ ΘΕΣΣΑΛΟΝΙΚΗ !!! «Άσχημα» μαντάτα για τους λάτρεις του Survivor: Σταματάει η προβολή για λίγες μέρες | OΛΑ ΘΕΣΣΑΛΟΝΙΚΗ !!!\n«Άσχημα» μαντάτα για τους λάτρεις του Survivor: Σταματάει η προβολή για λίγες μέρες\nΜια μικρή διακοπή στην προβολή νέων επεισοδίων προγραμματίζει ο ΣΚΑΪ για το Survivor, τη Μεγάλη Εβδομάδα.\nΣύμφωνα με τον προγραμματισμό του ΣΚΑΪ, το Survivor θα μεταδώσει το τελευταίο του επεισόδιο τη Μεγάλη Τρίτη λόγω Πάσχα.\nΟυσιαστικά, οι τηλεθεατές δεν θα παρακολουθήσουν νέο επεισόδιο Survivor τη Μεγάλη Τετάρτη και τη Μεγάλη Πέμπτη.\nΤο ριάλιτι επιβίωσης θα επανέλθει με νέο επεισόδιο την Κυριακή του Πάσχα. Μάλιστα, η αλλαγή αυτή είχε προαναγγελθεί από την υπεύθυνη Άλκηστη Μαραγκουδάκη εξηγώντας γιατί προστέθηκε νέο επεισόδιο Survivor κάθε βράδυ Πέμπτης.\nOΛΑ ΘΕΣΣΑΛΟΝΙΚΗ !!!: «Άσχημα» μαντάτα για τους λάτρεις του Survivor: Σταματάει η προβολή για λίγες μέρες


Σαμ Πανόπουλος: Ο εμπνευστής της πίτσας με ανανά - www.olivemagazine.gr\nΣαμ Πανόπουλος: Ο εμπνευστής της πίτσας με ανανά\nΑπό: OliveMagazine | 28.06.2017 | Πρόσωπα\nΚάποιοι την λατρεύουν, άλλοι την μισούν. Σε όποια κατηγορία και αν ανήκεις, δεν μπορείς να αρνηθείς ότι ο Σαμ Πανόπουλος, εμπνευστής της πίτσας με ανανά, είχε πολύ δημιουργικό μυαλό. Και λέμε “είχε”, γιατί δυστυχώς πριν λίγες μέρες πέθανε σε ηλικία 83 ετών, αφήνοντας πίσω του μεγάλη κληρονομιά στους λάτρεις του πρόχειρου φαγητού.\nΟ Σαμ Πανόπουλος, όπως μαρτυρά το όνομά του, γεννήθηκε και μεγάλωσε στην Ελλάδα, αλλά στα 20 του χρόνια, το 1954 αποφάσισε να μεταναστεύσει στον Καναδά. Στη περιοχή Οντάριο, όπου κατοικούσε, άνοιξε μερικά μικρά εστιατόρια με την βοήθεια της οικογένειάς του. Σε ένα από αυτά τα εστιατόρια του ήρθε και η ιδέα για την λεγόμενη “Χαβανέζικη πίτσα”, η οποία μέσα στα χρόνια έχει προκαλέσει ποικίλες αντιδράσεις.\nΠιο συγκεκριμένα, το 1962 ο Σαμ έψαχνε κάποιον τρόπο για να προσελκύσει περισσότερους πελάτες στα μαγαζιά του. Τότε είναι που αποφάσισε μαζί με τον αδερφό του να πειραματιστεί με τις διάφορες γεύσεις πίτσας. Ύστερα από πολλούς πειραματισμούς κατέληξαν στη γνωστή πίτσα με τον ανανά. “Απλά τον προσθέσαμε στην πίτσα για πλάκα, για να δούμε τι γεύση θα έχει. Ήμασταν νέοι στον χώρο και πειραματιζόμασταν.”, είχε δηλώσει σε παλαιότερη συνέντευξή του στο BBC.\nΕίτε λατρεύεις την αλμυρή και γλυκιά γεύση της, είτε δεν σου αρέσει που βλέπεις φρούτο πάνω στην πίτσα σου, θα πρέπει να παραδεχθείς πως ο Σαμ Πανόπουλος άνοιξε τον δρόμο στις γεύσεις πίτσας.\nΗ Νίκη Μηταρέα τετ α τετ με τον personal coach οινοχόων Soren Polonius\n5 λεπτά με τον Μιράν\nhawaian pizza, πίτσα με ανανά, Σαμ Πανόπουλος


Λύση One-Stop Διαχείρισης Χώρου από σύστημα κινητού διαχωριστικού τοίχου\nΛάβετε την τιμή εργοστασίου απευθείας\nΧρειάζεστε περισσότερα από έναν απλό κινητό διαχωριστικό τοίχο, χρειάζεστε έναν βετεράνο προμηθευτή που είναι στον χώρο εδώ και 12 χρόνια για να προσφέρει καλή ποιότητα Προσαρμοσμένο κινητό διαχωριστικό τοίχο λύσεις για να αυξήσετε τα κέρδη σας. Αφήστε το EBUNGE να σας βοηθήσει να πετύχετε επιχειρηματική επιτυχία.\nΛάβετε μια δωρεάν προσφορά τώρα\nΚαλά σχόλια από τους πελάτες μας\nΗ ικανοποίηση των πελατών είναι το μεγαλύτερο κίνητρό μας για να προχωρήσουμε. Το εργοστάσιό μας καινοτομεί πάντα κάποια νέα σχέδια για να ανταποκριθεί στις διαφορετικές απαιτήσεις. Σας ευχαριστούμε ειλικρινά για την εμπιστοσύνη του πελάτη και θα είμαστε πάντα εδώ για να υποστηρίξουμε την επιχείρησή σας.\nΕίμαστε εκεί σε κάθε βήμα\nΌλος ο κινητός διαχωριστικός τοίχος μπορεί να προσαρμοστεί όπως απαιτείται. Ας δράσουμε τώρα για να αποκτήσουμε ένα μοναδικό σχέδιο.\nΔωρεάν σχεδιασμός Auto CAD\nΔιάφορες Διαθέσιμες Επιφάνειες\nΠερισσότερα από 100 χρώματα για να διαλέξετε\nΠροσαρμοσμένη υποστήριξη σχεδίασης\nΠροσιτή τιμή από το εργοστάσιο απευθείας\nΛάβετε μια άμεση προσφορά τώρα\nΤύποι κινητής επιφάνειας διαχωριστικού τοίχου.\nΓυμνό φινίρισμα MDF ή κόντρα πλακέ\nMDF με μελαμνίνη\nΣκληρά καλύμματα από ύφασμα & PU δέρμα\nΜαλακά καλύμματα από ύφασμα & PU δέρμα\nΕκτύπωση λογότυπου ή σχεδίου πελάτη\nΤύποι κινητών διαχωριστικών τοίχων. Διαφορετικά μοντέλα χρησιμοποιούν διαφορετικούς τροχούς και κρεμαστές ράγες. Έχουν ευρέως χρησιμοποιούμενη εφαρμογή,\nΑίθουσα δεξιώσεων και αίθουσα χορού ξενοδοχείου\nΑίθουσα συνεδριάσεων πολλαπλών λειτουργιών\nΕκκλησία, τάξη, αίθουσα προπονήσεων\nΕστιατόριο, αίθουσα γάμου\nΝοσοκομείο, σχολείο, νηπιαγωγείο και ούτω καθεξής\nΠώς τοποθετείτε έναν κινητό διαχωριστικό τοίχο;\nΚρατήστε το πάνελ με το ένα χέρι και βάλτε τη λαβή στον εξαγωνικό χάλυβα στα 1100 MM στο πλάι του πάνελ και πιάστε τη λαβή για να στρίψετε 180 μοίρες δεξιόστροφα (ή συνεχώς), η τηλεσκοπική τσιμούχα μέσα στο πάνελ θα αναδυθεί για να στερεώσει το οθόνη.\nΕισαγάγετε τη λαβή στην αυλάκωση στο πλάι του πάνελ και τραβήξτε τη λαβή προς τα πάνω για να ανοίξετε την τηλεσκοπική τσιμούχα μέσα στο πλαίσιο για να τη στερεώσετε. Αφού τοποθετήσετε ολόκληρο το σετ πάνελ, ελέγξτε εάν τα πάνελ είναι ίσια; Και εάν βρίσκεται στο ίδιο επίπεδο με τη ράγα, αν δεν είναι ευθεία, τότε τραβήξτε το επάνω και το κάτω τηλεσκοπικό στεγανοποιητικό για να το ρυθμίσετε μέχρι το πλαίσιο να είναι ίσιο.\nΠροσαρμοσμένο κινητό διαχωριστικό τοίχο με Easy & Safe\nΠάνω από 12 χρόνια εμπειρίας στον τομέα των κινητών διαχωριστικών τοίχων. Προσηλωμένοι σε κινητά διαχωριστικά τοίχου καλής ποιότητας με εκπληκτικό σχεδιασμό που απηχεί τις ανάγκες της αγοράς για τη διαχείριση του χώρου σας με άνεση.\nΕργοστασιακές τιμές απευθείας & δωρεάν δείγμα με οποιεσδήποτε ποσότητες (χωρίς MOQ) για προσαρμοσμένα μεγέθη και σχεδιασμό. Χρησιμοποιήστε κινητό τοίχο για να χωρίσετε τον χώρο σας, κάντε το 50% πιο κερδοφόρο.\nΠροσαρμοσμένο κατά παραγγελία\nΠαρέχετε το μέγεθος ή τη διάταξη του κινητού τοίχου και γενικά θα σας δώσουμε μια λύση με σχέδιο και προσφορά σε μια μέρα.\nΗ εταιρεία BUNGE, η οποία ειδικεύεται στη γραμμή κινητών διαχωριστικών τοίχων για περισσότερα από 12 χρόνια. Εκτός από τον επαγγελματικό σχεδιασμό και την προηγμένη τεχνολογία, έχουμε επίσης σοβαρή ομάδα QC για να ελέγξουμε την ποιότητα.\nΠαρέχουμε σε κάθε πελάτη κινητό τοίχο με λύση all-in-one από σχεδιασμό, παραγωγή, αποστολή, εγκατάσταση και εξυπηρέτηση μετά την πώληση.\nΧωρίς MOQ, υποστήριξη προσαρμογής\nΤα στοιχεία σας θα παραμείνουν αυστηρά εμπιστευτικά μαζί μας.\nΓιατί να επιλέξετε το EBUNGE Movable Partition Wall\nΠερίπου 3000 m² εργοστάσιο & εκθεσιακός χώρος, που μπορεί να εξασφαλίσει τον χρόνο παράδοσης χωρίς καθυστέρηση.\n2 επαγγελματίες που είναι υπεύθυνοι για τον ποιοτικό έλεγχο, 3 φορές έλεγχο πριν από την παράδοση.\n11 χρόνια εμπειρία σε συνεργασία με σχεδιαστές και εργολάβους από όλο τον κόσμο.\nΣας παρέχουμε μια ανταγωνιστική προσφορά και σχέδιο επαγγέλματος εντός 1 ώρας (ημέρα).\nΓρήγορος χρόνος παραγωγής περίπου 15-25 ημέρες. Η επείγουσα παραγγελία μπορεί να ολοκληρωθεί περίπου σε 10 ημέρες.\nΔωρεάν οδηγός εγκατάστασης και 18 τεχνικοί διαθέσιμοι για την επίβλεψη της εγκατάστασης σε όλο τον κόσμο.\nΠλεονεκτήματα του κινητού διαχωριστικού τοίχου\nΟ κινητός διαχωριστικός τοίχος διαθέτει σύστημα ανάρτησης, το οποίο έχει μόνο τις ράγες οροφής, αλλά δεν υπάρχουν ράγες δαπέδου. Υπάρχει ένας αναδιπλούμενος μηχανισμός πάνω και κάτω στο εσωτερικό του πίνακα. Έτσι δεν θα βλάψει το χαλί ή το δάπεδο στο χώρο.\nΟι κινητοί διαχωριστικοί τοίχοι είναι συνήθως χωρίσματα από το δάπεδο μέχρι την οροφή ή τα πάνελ που μπορούν να προσαρμοστούν για να αλλάξουν χωρικές διατάξεις. Δεν υπάρχει κενό από πάνω και κάτω.\nΟ σκοπός των κινητών διαχωριστικών τοίχων είναι γενικά η μετατροπή ενός ενιαίου χώρου σε πολλαπλούς μικρότερους χώρους με ελάχιστη προσπάθεια.\nΔιαφορετικές επιφάνειες για εφαρμογή κινητού διαχωριστικού τοίχου\nΕίμαστε πάντα εδώ για να παρέχουμε τα διαφορετικά είδη κινητών επιφανειών διαχωριστικών τοίχων για να ικανοποιήσουμε όλες τις διαφορετικές απαιτήσεις σας.\nΚινητός τοίχος με MDF\nΚινητός τοίχος με πίνακα γραφής\nΚινητός τοίχος με μελαμίνη\nΎφασμα με τυπωμένη εικόνα\nΚινητός τοίχος με γυάλινο χώρισμα\nΚινητός τοίχος με γυάλινο παράθυρο\nΥφασμάτινο σκληρό κάλυμμα Κινητός τοίχος\nΔερμάτινο μαλακό κάλυμμα Κινητός τοίχος\nΕπικοινωνήστε μαζί μας για υπηρεσίες σχεδίασης και τοποθέτησης κινητών διαχωριστικών τοίχων.\nΕκτοξεύστε τα κέρδη σας σήμερα\nΑυτό που χρειάζεστε είναι ένας πραγματικός βετεράνος της βιομηχανίας κινητών διαχωριστικών τοίχων. Αφήστε την ομάδα EBUNGE να σας βοηθήσει να κάνετε τη διαχείριση του χώρου. Μετατρέπουμε το σύνθετο σε απλό! Ακολουθήστε τα παρακάτω 3 βήματα για να ξεκινήσετε σήμερα!\n1. Ποια είναι η απαίτησή σας\nΠείτε μας όσο το δυνατόν πιο συγκεκριμένες για τις ανάγκες σας, παρέχετε το σχέδιο, την εικόνα αναφοράς και μοιραστείτε την ιδέα σας.\n2. Λάβετε Λύση & Προσφορά\nΘα εργαστούμε για την καλύτερη λύση σύμφωνα με τις απαιτήσεις και το σχέδιό σας, η συγκεκριμένη προσφορά θα παρέχεται εντός 24 ωρών.\n3 .Έγκριση Μαζικής Παραγωγής\nΘα ξεκινήσουμε τη μαζική παραγωγή αφού λάβουμε την έγκριση και την κατάθεσή σας και θα χειριστούμε την αποστολή.


Προβλέψεις - Εβδομαδιαίες προβλέψεις - Εβδομαδιαία Πρόβλεψη για Τοξότη από 11/6 έως 17/6/2018\nΗλέκτρα Καλλέργη 11-06-2018\nΕβδομαδιαία Πρόβλεψη για Τοξότη από 11/6 έως 17/6/2018\nΜε το βλέμμα στις διαπροσωπικές σχέσεις σου.\nΗ εβδομάδα αυτή είναι αρκετά ευχάριστη για σένα, κυρίως χάρη στις κινήσεις που κάνουν οι άλλοι, άλλωστε είσαι σε μια περίοδο που οι άλλοι έχουν τον πρώτο λόγο στις εξελίξεις. Το ξεκίνημα της εβδομάδας σε φέρνει πιο κοντά σε αγαπημένα πρόσωπα και δίνει ώθηση σε δημιουργικά σχέδια που ετοίμαζες.\nΜέχρι τα μισά της εβδομάδας αυτής προσεγγίζεις αγαπημένα πρόσωπα, ενώ η Αφροδίτη την Πέμπτη περνά στο Λέοντα, μια θέση περισσότερο ευνοϊκή για σένα, καθώς περνάς από αυτή την εβδομάδα σε μια πιο ευχάριστη περίοδο στα αισθηματικά, με περισσότερη αισιοδοξία, χαμόγελα κι αποδράσεις. Επίσης, η Νέα Σελήνη της Τετάρτης στον τομέα των διαπροσωπικών σου σχέσεων, δείχνει πως κάνεις μια νέα αρχή, όπως κι αν μεταφράζεται αυτό για σένα.\nΟ Ερμής την Τρίτη περνά στον τομέα των οικονομικών σου οφειλών, φέρνοντας μηνύματα και συζητήσεις που σχετίζονται με τις οικονομικές σου υποχρεώσεις.\nΧρειάζεσαι ριζική μεταμόρφωση στη ζωή σου.


Δρομολόγια με Πλοίο από Κάρπαθος προς Σύμη - Πλοία από Κάρπαθος προς Σύμη\nΟι τιμές μπορεί να αυξηθούν για το δρομολόγιο Κάρπαθος - Σύμη όσο πλησιάζει η ώρα της αναχώρησης\nΗ γραμμή Κάρπαθος Σύμη συνδέει Δωδεκάνησα με Δωδεκάνησα. Αυτή τη στιγμή υπάρχει μόνο 1 ακτοπλοϊκή εταιρεία για αυτή την γραμμή και λειτουργεί υπηρεσίες, η Blue Star Ferries. Η διέλευση λειτουργεί μέχρι και 1 φορές για κάθε εβδομάδα με διάρκεια περίπου 7 ώρες 45 λεπτά.\nΚάρπαθος Σύμη εν πλω η διάρκεια και η συχνότητα μπορεί από εποχή σε εποχή να αλλάξει, για αυτόν το λόγο θα σας συμβουλεύαμε να ελέγξετε σε ζωντανή σύνδεση όλες τις πληροφορίες για την ημερομηνία του ταξιδιού σας.\nΚάρπαθος - Σύμη Ακτοπλοϊκές Εταιρείες\nΜέσος Όρος Τιμών Κάρπαθος Σύμη\nΟι τιμές που εμφανίζονται αντιπροσωπεύουν την μέση τιμή για μια απλή μετάβαση που καταβάλλεται από τους πελάτες μας. Η πιο κοινή κράτηση στο δρομολόγιο Κάρπαθος Σύμη με ένα αυτοκίνητο και 1 επιβάτης.\nLocation: Σύμη, Από Κάρπαθος προς Σύμη


ανορθογραφος: ΝΟΜΟΣΧΕΔΙΟ ΥΠΟΥΡΓΕΙΟΥ ΑΝΑΠΤΥΞΗΣ Φτιάχνουν «ζώνες» εργασιακής ζούγκλας για το κεφάλαιο\nΝΟΜΟΣΧΕΔΙΟ ΥΠΟΥΡΓΕΙΟΥ ΑΝΑΠΤΥΞΗΣ Φτιάχνουν «ζώνες» εργασιακής ζούγκλας για το κεφάλαιο\nΕπέκταση του «fast track» και καταιγίδα νέων προνομίων στις μεγαλοεπιχειρήσεις\nΠολυνομοσχέδιο - «μαμούθ», με τίτλο «Βελτίωση Επιχειρηματικού Περιβάλλοντος - Νέα Εταιρική Μορφή - Σήματα Προϊόντων και Υπηρεσιών - Μεσίτες Ακινήτων - Ανάπτυξη του Θαλάσσιου Τουρισμού και άλλες διατάξεις», ενέκρινε χτες ομόφωνα το Υπουργικό Συμβούλιο.\nΤο νομοσχέδιο περιλαμβάνει πολλές και εξαιρετικά σημαντικές νομοθετικές παρεμβάσεις υπέρ του μεγάλου κεφαλαίου, σε βάρος των λαϊκών συμφερόντων. Μεταξύ άλλων, προβλέπει διεύρυνση της διαδικασίας αδειοδότησης «fast track», νέο τύπο επιχείρησης, νέα προνόμια στις εξαγωγικές επιχειρήσεις, έως και τον εγκαινιασμό της δημιουργίας και λειτουργίας μεταποιητικών επιχειρήσεων στις λεγόμενες «ελεύθερες ζώνες»και «ελεύθερες αποθήκες», όπου θα ισχύουν ειδικά προνόμια για την επιχειρηματική δραστηριότητα, περισσότερα και χειρότερα για τους εργαζόμενους σε σχέση με τα όσα ισχύουν γενικότερα. Στο νομοσχέδιο εντάχθηκαν και οι διατάξεις για την κατάργηση του καμποτάζ στην κρουαζιέρα και άλλα ναυτιλιακά θέματα.\nΣτον πυρήνα του νομοσχεδίου βρίσκεται η κυβερνητική πρωτοβουλία για μια «Φιλική Ελλάδα στις επιχειρήσεις», που αποτελεί αντιγραφή των θέσεων που επεξεργάστηκε ο ΣΕΒ μαζί με στελέχη των υπουργείων! Προαναγγέλλοντας και νέα πακέτα φιλομονοπωλιακών μέτρων, ο εισηγητής του, υπουργός Ανάπτυξης, Ανταγωνιστικότητας και Ναυτιλίας Μ. Χρυσοχοΐδης, δήλωσε χαρακτηριστικά: «Δεν σταματάμε εδώ. Απαιτούνται ακόμα πιο γενναία και αποφασιστικά μέτρα».\n«Επέκταση του fast track». Στα 120 εκατ. ευρώ μειώνεται το συνολικό κόστος επένδυσης, αντί των ισχυόντων 220 εκατ. ευρώ, για ένταξη στη διαδικασία. Εναλλακτικά, μόλις 40 εκατ. ευρώ και δημιουργία 120 θέσεων εργασίας. «Στρατηγική επένδυση» θα θεωρείται κι αυτή που -ανεξαρτήτως κόστους- δημιουργεί 150 θέσεις εργασίας (από 250 που ισχύει). Θεσπίζεται «ειδική κατηγορία στρατηγικής επένδυσης», μέσα σε οργανωμένες βιομηχανικές περιοχές, για επενδύσεις άνω των 15 εκατ. ευρώ. Ο ανώτατος χρόνος έκδοσης αδειών συντομεύεται κι άλλο, από 60 σε 45 μέρες και μειώνονται οι χρηματικές εγγυήσεις!\nΟ δημόσιος οργανισμός «Invest in Greece» θα δημιουργήσει «ειδική μονάδα προώθησης αδειοδοτήσεων». Θα λειτουργεί ως υπηρεσία μιας στάσης και «νόμιμος εκπρόσωπος» του υποψήφιου επενδυτή για την αδειοδότηση, για επενδύσεις άνω των 2 εκατ. ευρώ.\n«Απλοποιείται» η διαδικασία εκτέλεσης αρχαιολογικών ερευνών, όταν εντοπίζονται αρχαιότητες σε ιδιωτικά έργα, για να μειωθεί ο χρόνος και τα εμπόδια υπέρ των επενδυτών!\nΓίνονται σημαντικές διοικητικές παρεμβάσεις στη ζώνη καινοτομίας Θεσσαλονίκης, με ορισμό και των ορίων της, μετατροπή της εταιρείας διοίκησης σε ΑΕ του δημοσίου.\nΠροβλέπει νέο εταιρικό τύπο εμπορικής επιχείρησης, μια «μικρή ΑΕ» με κεφάλαιο ακόμη και 1 ευρώ! Καταργείται το μητρώο εξαγωγέων και δημιουργείται μητρώο εξαγωγών, ώστε κάθε εμπορική εταιρεία να μπορεί να είναι και εξαγωγική. Παράλληλα κωδικοποιούνται οι διατάξεις για το εξωτερικό εμπόριο και δίνεται η δυνατότητα στα συναρμόδια υπουργεία να άρουν εμπόδια! Γίνονται παρεμβάσεις για τους μεσίτες ακινήτων και τις συμβάσεις που συνάπτουν. Καθιερώνεται το Σήμα Ελληνικού Προϊόντος, που θα είναι προαιρετικό. Προβλέπεται «εκσυγχρονισμός» του πλαισίου απόδοσης των εμπορικών σημάτων.\nΣύστημα εποπτείας αγοράς στα βιομηχανικά προϊόντα. Πρόκειται για βασικό αίτημα επιχειρηματιών που θεωρούν ότι θίγονται από αθέμιτο ανταγωνισμό, αλλά και εισαγωγές προϊόντων από τρίτες χώρες.\nΠέρα από τις συγκεκριμένες παρεμβάσεις, ολόκληρο το νομοσχέδιο περιλαμβάνει δεκάδες τροποποιήσεις παλαιότερων ρυθμίσεων, σχεδόν επί παντός επιστητού. Οι εξουσιοδοτήσεις που δίνει ώστε με υπουργικές αποφάσεις και Προεδρικά Διατάγματα να καθοριστούν σημαντικές πλευρές της επιχειρηματικής δραστηριότητας, ίσως είναι η σοβαρότερη πτυχή του νομοθετήματος. Παράλληλα, προωθεί και ένα άτυπο γενικό «fast track», αφού μέσα σε 3 μήνες από τη δημοσίευση του νόμου, τα υπουργεία οφείλουν να επανεξετάσουν το νομοθετικό πλαίσιο που τα αφορά, για μείωση των δικαιολογητικών αδειοδοτήσεων των επιχειρήσεων.\nΑναρτήθηκε από fryxos στις 4:12:00 μ.μ.


κατασκευή-καταστροφή εργοστασίων - Elefthero NET\nΔημοσίευσηαπό Spark » 17 Ιούλ 2020, 00:05\nΣτην αρχή ζούσαμε από τα εμβάσματα των Ελλήνων του εξωτερικού, μετά από τους πόρους που συνέρρευσαν από το Σχέδιο Μάρσαλ, από την Κοινότητα αργότερα. Κανείς υπεύθυνος πολιτικός δεν είπε στους Ελληνες να αναπροσαρμόσουν την παραγωγή τους και να την κατευθύνουν σε προϊόντα διεθνώς ανταγωνιστικά. Αντιθέτως, χρησιμοποιήθηκαν για έργα βιτρίνας και για την ανοικοδόμηση βιλών στα χωριά» δηλώνει.\nΑν λοιπόν και ως βιομήχανος δεν μπορεί να αρνηθεί τη βιομηχανία, η συμβουλή του σε έναν νέο άνθρωπο, που θα ήθελε να ασχοληθεί με το επιχειρείν σήμερα, θα ήταν: «Γίνε έμπορος». «Οι Ελληνες», εξηγεί, «έχουν στο αίμα τους το μεταπράττειν και την παροχή υπηρεσιών. Οι ιστορικές συνθήκες δεν τους επέτρεψαν να αποκτήσουν βιομηχανική συνείδηση. Ετσι, ενώ η δική μου γενιά άφησε τη βιομηχανική παραγωγή στο 23% του ακαθάριστου εθνικού προϊόντος, σήμερα είναι στο 15%. Από πού αντλώ αισιοδοξία; Από τη διεθνοποίηση της οικονομίας, οπότε οι τοπικοί παράγοντες θα έχουν διαρκώς και λιγότερη σημασία. Να του πω να μη δανειστεί κεφάλαια από τις τράπεζες; Είναι σαν να του λέω να αυτοπεριορίσει την ανάπτυξη. Το δημόσιο χρήμα πρέπει να αξιοποιείται από την ιδιωτική πρωτοβουλία, που οφείλει να έχει όραμα. Το να είναι προσεκτικός, επιφυλακτικός, συνεπής είναι δεδομένα».\nΚαι οι βιομήχανοι δεν έκαναν λάθη; «Ουδείς αλάθητος. Ομολογώ πως ορισμένοι βιομήχανοι δεν έδωσαν όση όφειλαν προσοχή στον κοινωνικό παράγοντα. Πολλοί φέρθηκαν στυγνά. Αλλά και αυτοί που δεν φέρθηκαν στυγνά δεν είδαν κάποια, έστω, ηθική αναγνώριση ώστε να γίνουν παράδειγμα και για τους υπολοίπους. Η Ιζόλα πρωτοριακά εφήρμοσε διανομή κερδών της στους εργαζόμενους. Εκείνη την εποχή μοίρασε μερικά εκατομμύρια στους εργαζομένους της. Δεν άκουσα κανένα μπράβο. Λάθος ήταν και το ότι δεν πουλήσαμε τις βιομηχανίες μας στους ξένους όταν έπρεπε μένοντας πιστοί στο όραμα μιας ελληνικής βιομηχανίας ή μιας βιομηχανίας της οποίας η μεγάλη πλειοψηφία των μετοχών θα ήταν σε ελληνικά χέρια».\nRe: κατασκευή-καταστροφή εργοστασίων\nΔημοσίευσηαπό Spark » 13 Οκτ 2020, 17:49\nΣύμφωνα με επιστολή της Πανελλήνιας Ομοσπονδίας Εργατοϋπαλλήλων Μετάλλου η οποία κοινοποιείται και στον Κυριάκο Μητσοτάκη αναφέρεται μεταξύ άλλων ότι «η αντίστροφη μέτρηση για το κλείσιμο του εργοστασίου έχει ήδη ξεκινήσει με την ανακοίνωση της εταιρίας ότι θα σταματήσει τη υπάρχουσα παραγωγή στο Ρέντη στις 31-12-2020.\nΣτην ίδια επιστολή επισημαίνεται πως: «Η εν λόγω επένδυση από τη Siemens των 60 εκατ. ευρώ, αναφέρεται στη μεταφορά του εργοστασίου της BSH (pitsos) . Η νέα επένδυση που θα εξέταζε να πραγματοποιήσει η Siemens στην Ελλάδα ήταν μια ήδη προγραμματισμένη επένδυση και αφορούσε την μετεγκατάσταση του εργοστάσιου της BSH (pitsos) από την περιοχή του Ρέντη στην περιοχή της Ελευσίνας. Δυστυχώς μέχρι και σήμερα ο εξωδικαστικός συμβιβασμός με το Ελληνικό Δημόσιο παραμένει δίχως υλοποίηση, ενώ με τη "βούλα" των κυβερνήσεων η SIEMENS επέστρεψε στους διαγωνισμούς για δημόσια έργα.


Ρομποτική: μια επανάσταση στην αγγειοχειρουργική\nΘα φανταζόσασταν ποτέ να σας χειρουργεί ένας γιατρός ο οποίος θα κατηύθυνε ένα ρομπότ; Θα μπορούσατε να σκεφτείτε ότι το ρομπότ θα εκτελούσε όλες τις εντολές του γιατρού δίχως το παραμικρό λάθος και η επέμβαση θα είχε τελικά καλύτερα αποτελέσματα;. Και όμως. Η ρομποτική χειρουργική ειδικά σε κάποιους τομείς που απαιτούνται μικρο- κινήσεις και το χιλιοστό του χιλιοστού παίζει σημαντικό ρόλο, όπως ο τομέας της αγγειοχειρουργικής, βοηθού τόσο τον γιατρό όσο και τον ασθενή. Στο επιστημονικό άρθρο που θα διαβάσετε θα κατανοήσετε πλήρως τι είναι η ρομποτική χειρουργική και πως εξυπηρετεί στην αγγειοχειρουργική.\nΕξάλλου, παρόλο που δεν υπάρχουν ακόμη ισχυρές αποδείξεις στη διεθνή βιβλιογραφία για την εισαγωγή των ρομποτικών τεχνικών στην καθημερινή κλινική πρακτική της αγγειοχειρουργικής, τα αποτελέσματα που υπάρχουν μέχρι στιγμής από την προκλινική και κλινική έρευνα είναι ιδιαίτερα ενθαρρυντικά.\nΟι αγγειακές και ενδαγγειακές επεμβάσεις που έχουν μέχρι σήμερα πραγματοποιηθεί με τη βοήθεια των ρομποτικών συστημάτων συνοψίζονται παρακάτω. Οι περισσότερες εφαρμογές εντοπίζονται στις επεμβάσεις για ανευρύσματα αορτής, όπου έχουν πραγματοποιηθεί αορτικές αναστομώσεις, παρασκευή της αορτής ή ακόμη και ολόκληρη η αποκατάσταση ανευρύσματος.\nΈχει επίσης αναφερθεί η χρήση των ρομπότ για λαπαροσκοπική αποκατάσταση ανευρυσμάτων σπληνικής και νεφρικής αρτηρίας. Όσον αφορά την ενδαγγειακή χειρουργική, η ρομποτική έχει χρησιμοποιηθεί συμπληρωματικά για την επιδιόρθωση ενδοδιαφυγής τύπου ΙΙ και σε επέμβαση αποκατάστασης θωρακοκοιλιακού ανευρύσματος. Τέλος, ενδαγγειακοί καθετήρες που κατευθύνονται ρομποτικά έχουν χρησιμοποιηθεί σε ενδαγγειακές επεμβάσεις στις αρτηρίες των κάτω άκρων και σε επεμβάσεις αποκατάστασης ανευρυσμάτων κοιλιακής αορτής.\nΔυστυχώς, οι καμπύλες εκμάθησης και τα προγράμματα εκπαίδευσης και αξιολόγησης στις ρομποτικές αγγειοχειρουργικές τεχνικές δεν έχουν ακόμη καθιερωθεί, αν και θεωρείται ότι ο χρόνος εκμάθησης των τεχνικών είναι μικρότερος από αυτόν που απαιτείται για τις λαπαροσκοπικές δεξιότητες. Επίσης, μία μελέτη έδειξε ότι απαιτείται μικρότερος χρόνος για την πραγματοποίηση της αορτικής αναστόμωσης με τα ρομποτικά συστήματα σε σχέση με τα λαπαροσκοπικά. Ο αυξημένος συνολικός χρόνος ρομποτικής επέμβασης στην ίδια μελέτη θα μπορούσε να αποδοθεί σε αυξημένους χρόνους προετοιμασίας , λόγω απειρίας του προσωπικού.\nΌσον αφορά τα συστήματα πλοήγησης καθετήρων από απόσταση, θεωρείται ότι αυξάνουν σημαντικά την άνεση και εργονομία του χειριστή, ενώ η πραγματοποίηση της επέμβασης από χώρο που βρίσκεται μακριά από το χειρουργικό πεδίο μειώνει σημαντικά την έκθεση του χειρουργού στην ακτινοβολία. Επίσης, το ρομποτικό ενδαγγειακό σύστημα φαίνεται να διευκολύνει την τοποθέτηση του καθετήρα και να μειώνει την καμπύλη εκμάθησης σε σχέση με τις κλασσικές ενδαγγειακές τεχνικές.\nΤέλος, τα ενδαγγειακά ρομπότ επιτρέπουν το χειρισμό των καθετήρων σε τρείς διαστάσεις, γεγονός που μπορεί να διευκολύνει την τοποθέτηση των καθετήρων σε αγγεία με δύσκολη ανατομία. Τα παραπάνω μπορεί να αυξήσουν τα ποσοστά επιτυχίας των ενδαγγειακών τεχνικών και την ασφάλεια των ασθενών, μειώνοντας παράλληλα το χρόνο έκθεσης στην ακτινοβολία.\nΥπάρχουν βέβαια αρκετοί περιορισμοί στην εφαρμογή της ρομποτικής στην αγγειακή και ενδαγγειακή χειρουργική. Ο σημαντικότερος περιορισμός φαίνεται να είναι το κόστος. Το σύστημα Da Vinci κοστίζει περίπου 1.5 εκατομμύριο δολάρια, ενώ χρειάζεται 125.000 δολάρια για συντήρηση κάθε χρόνο, κόστος που φαίνεται να είναι υψηλότερο από αυτό των λαπαροσκοπικών ή ανοικτών μεθόδων. Δεν υπάρχουν στοιχεία για τη σχέση κόστους και αποτελεσματικότητας των ρομποτικών ενδαγγειακών συστημάτων. Ξέρουμε ωστόσο ότι κοστίζουν και αυτά ακριβά (πάνω από $600.000) και έχουν υψηλό κόστος συντήρησης $60.000 με $80.000. Επιπρόσθετα, οι υψηλής τεχνολογίας καθετήρες που χρησιμοποιούν τα ρομποτικά συστήματα προσθέτουν στο κόστος τους (π.χ. ο καθετήρας Hansen στοιχίζει περίπου $1500).\nΆλλα προβλήματα των ρομποτικών συστημάτων σχετίζονται με την πολυπλοκότητα και τον όγκο τους, παρότι ο τελευταίος περιορίζεται σε κάθε καινούργια γενιά. Η πρώτη μπορεί να αυξήσει τον απαιτούμενο χρόνο προετοιμασίας για μια επέμβαση μέχρι το προσωπικό να εξοικειωθεί πλήρως με τα συστήματα. Ο δεύτερος μπορεί να δημιουργήσει πρόβλημα χώρου στη χειρουργική αίθουσα.\nΠιθανό μειονέκτημα της σημερινής ρομποτικής τεχνολογίας μπορεί επίσης να αποτελεί η αδυναμία του χειρουργού για απτική επαφή με τον ασθενή. Ειδικά στην περίπτωση των ενδαγγειακών ρομπότ, η αδυναμία εκτίμησης της δύναμης που ασκείται κατά την προώθηση των καθετήρων αυξάνει τον κίνδυνο για τραυματισμό και διάτρηση των αγγείων, σε συνδυασμό με το σημαντικό βαθμό ακαμψίας που τους χαρακτηρίζει. Για την ελαχιστοποίηση των παραπάνω κινδύνων, έχει αναπτυχθεί ένα σύστημα ποσοτικοποίησης της δύναμης που επιτρέπει τη συνεχή μέτρηση της δύναμης των επαφών του καθετήρα με τους ιστούς.\nΕιδικές αντενδείξεις για την εφαρμογή της ρομποτικής σε αγγειακές επεμβάσεις δεν έχουν καθιερωθεί, άρα ακολουθούνται οι αρχές που διέπουν τις λαπαροσκοπικές επεμβάσεις στην αορτή και τα περιφερικά αγγεία. Αντίστοιχα, για τα ρομποτικά ενδαγγειακά συστήματα ισχύουν οι αντενδείξεις που διέπουν την κλασσική ενδαγγειακή προσέγγιση.\nΣυμπερασματικά, η βελτιστοποίηση των λαπαροσκοπικών αγγειακών τεχνικών με τη ρομποτική τεχνολογία δεν έχει υιοθετηθεί ευρέως από τις αγγειοχειρουργικές κοινότητες και ο ρόλος της δεν έχει καθιερωθεί πλήρως. Η διεθνής εμπειρία περιορίζεται σε λίγα κέντρα (Ευρώπη: α) Department of Surgery, Academic Medical Center, Άμστερνταμ-Ολλανδία, β) Na Homolce Hospital, Πράγα-Τσεχία, γ) Misericordia Hospital, Grosseto-Ιταλία, δ) Henri Mondor Hospital, Creteil-Γαλλία, ε) Augusta Hospital, Ντίσελντορφ-Γερμανία, στ) St Mary’s Hospital, Imperial College, Λονδίνο-Αγγλία και Η.Π.Α: α) Columbia University Medical Center, Center for Interventional Vascular Therapy, Νέα Υόρκη, β) Cardiovascular Surgery Clinic, University of Tennessee, Memphis, γ)Department of Surgery, University of California, Los Angeles, δ)Department of Surgery, University of Illinois, Chicago) που έχουν ανακοινώσει επιτυχή αποτελέσματα με εφαρμογή ρομποτικών τεχνικών.\nΣίγουρα απαιτούνται συγκριτικές μελέτες που να αξιολογούν την πραγματική αξία, τα πλεονεκτήματα και το κόστος των ρομποτικών τεχνικών σε σχέση με τις λαπαροσκοπικές και τις ανοικτές επεμβάσεις αορτής. Προφανώς, η έξαρση των ενδαγγειακών τεχνικών μειώνει την ανάγκη λαπαροσκοπικών παρεμβάσεων. Ωστόσο, η ρομποτική τεχνική μπορεί να προσφέρει μια εναλλακτική ελάχιστα επεμβατική χειρουργική τεχνική στις περιπτώσεις που αδυνατούν να εφαρμοστούν ενδαγγειακές τεχνικές λόγω ανατομικών δυσκολιών. Τέλος, η χρήση ρομποτικών ενδαγγειακών συστημάτων έχει δείξει ενθαρρυντικά αποτελέσματα σε προκλινικές μελέτες. Ωστόσο και εδώ απαιτούνται περαιτέρω κλινικές μελέτες.\nΧρήστος Π. Παπασιδέρης\nΛουκέτο στην Καρδιολογική του Αγία Σοφία με θύματα παιδιά!\nΜέσα στο αυτί κρύβεται μια… μπαταρία που παράγει ηλεκτρισμό\nTags: ΑΓΓΕΙΟΧΕΙΡΟΥΡΓΙΚΗ, ΑΓΓΕΙΟΧΕΙΡΟΥΡΓΟΣ, ΑΝΤΡΑΣ, ΡΟΜΠΟΤ, ΡΟΜΠΟΤΙΚΗ ΕΠΕΜΒΑΣΗ, ΡΟΜΠΟΤΙΚΗ ΧΕΙΡΟΥΡΓΙΚΗ, ΧΕΙΡΟΥΡΓΕΙΟ


Παρέμβαση: Ξανά στο τραπέζι ο ΦΠΑ για τα δημοφιλή νησιά\nΞανά στο τραπέζι ο ΦΠΑ για τα δημοφιλή νησιά\nΣτην Αθήνα ο κυβερνητικός εκπρόσωπος Γαβριήλ Σακελαρίδης, μιλώντας στον Real Fm, επιβεβαίωσε το γεγονός ότι η κατάργηση των χαμηλών συντελεστών ΦΠΑ στα λεγόμενα «δημοφιλή νησιά» είναι ένα «ανοιχτό» και υπό συζήτηση θέμα.\nΤην ευκαιρία να συζητήσουν ασφαλιστικό και εργασιακά, τα οποία από ό,τι φαίνεται αποτελούν πηγή διαφωνίας μεταξύ των δύο πλευρών, είχαν στη συνάντηση στην Ουάσινγκτον η εκτελεστική διευθύντρια του Διεθνούς Νομισματικού Ταμείου Κριστίν Λαγκάρντ και ο υπουργός Οικονομικών Γιάνης Βαρουφάκης.\nΤο γεγονός επιβεβαίωσε το πρωί το γερμανικό πρακτορείο ειδήσεων.\nΕπιπροσθέτως, η κ. Λαγκάρντ έθεσε στον Έλληνα ΥΠΟΙΚ και το θέμα των επαφών των τεχνικών κλιμακίων στην Αθήνα με την επικεφαλής του Ταμείου να επιβεβαιώνει, εμμέσως πλην σαφώς, τη δυσαρέσκειά για την πορεία των συζητήσεων.\nΌσο για την ελληνική πλευρά με δεδομένο ότι μέχρι τον Ιούλιο λήγουν δόσεις προς το ΔΝΤ ύψους περίπου 3 δισ. και από πέρυσι το Ταμείο δεν έχει καταβάλει καμία από τις προβλεπόμενες δόσεις στην Αθήνα, η κυβέρνηση ζήτησε μια πιο «ελαστική» προσέγγιση στις εν εξελίξει διαπραγματεύσεις.\nΌπως είπε, παρά το γεγονός ότι το ζήτημα δεν περιλαμβάνεται στη λίστα των μεταρρυθμίσεων που έχει υποβάλει η ελληνική κυβέρνηση, «η συζήτηση είναι ανοικτή, αυτό που έχει πει δηλαδή και η κ. Βαλαβάνη και ο κ. Μάρδας, για κάποια συγκεκριμένα νησιά τα οποία δεν θα πλήττονταν οικονομικά και τουριστικά κυρίως, μέσα από την αύξηση του ΦΠΑ. Είναι ένα θέμα το οποίο είναι υπό ανοικτή διαβούλευση».\nΤην ίδια ώρα ένα νέο μέτωπο ανοίγει στο εσωτερικό της κυβέρνησης με επίκεντρο τον αναπληρωτή υπουργό Εσωτερικών αρμόδιο για θέματα Προστασίας του Πολίτη Γιάννη Πανούση και αιχμή τα χθεσινά γεγονότα στις Σκουριές.\nΟ κ. Πανούσης με δηλώσεις του σήμερα, στο περιθώριο της εκδήλωσης για την υπογραφή προγραμματικής συμφωνίας για την ασφάλεια μεταξύ του υπουργείου και της Περιφέρειας Αττικής, εκτίμησε ότι «θα έχουμε νεκρούς καθώς τα πράγματα έχουν αγριέψει» και πέταξε το «μπαλάκι» στην κυβέρνηση προκειμένου να αντιμετωπίσει πολιτικά και όχι αστυνομικά το θέμα.\nΕπίσης ο κ. Πανούσης αναρωτήθηκε πώς μπορούσε η αστυνομία να σταματήσει τη συγκέντρωση των εργαζομένων στα μεταλλεία.\nΝωρίτερα ο υπουργός Εργασίας Πάνος Σκουρλέτης «φωτογράφησε» τον κ. Πανούση λέγοντας για τα επεισόδια στις Σκουριές: «Όταν ήδη έχει προαναγγελθεί μια συγκέντρωση διαμαρτυρίας των κατοίκων, καθόλα δικαιολογημένη, από μόνη της μια αντί - συγκέντρωση από τους εργαζόμενους της εταιρείας δημιουργεί μια ένταση. Επομένως ο ρόλος της αστυνομίας θα ήταν να αποκλιμακωθεί ή ένταση. Δεν ξέρω τι εντολές είχαν, αλλά κάτι δεν πήγε καλά. Μάλλον, πολλά δεν πήγαν καλά. Άρα, η αστυνομία δεν πέτυχε το στόχο της» είπε ο κ. Σκουρλέτης.\nΜάλιστα ο υπουργός Εργασίας πρόσθεσε πως στον ΣΥΡΙΖΑ «έχουμε καταλήξει στο να είμαστε αρνητικοί να συνεχίσει τη λειτουργία της η εταιρεία, να μην προχωρήσει η συγκεκριμένη εξόρυξη και με αυτή τη δέσμευση οφείλουμε να προχωρήσουμε».\nΕυθύνες στον Πανούση και την αστυνομία επέριψε η Νομαρχιακή Επιτροπή του ΣΥΡΙΖΑ Χαλκιδικής και η βουλευτής της περιοχής Κατερίνα Ιγγλέζη.\nΗ αντιπαράθεση για τις Σκουριές έρχεται να προστεθεί στις ήδη επιβαρημένες σχέσεις του κ. Πανούση με κορυφαία κυβερνητικά στελέχη μετά το άρθρο στα «Νέα» για το κύμα καταλήψεων σε δημόσιους και ιδιωτικούς χώρους από αντιεξουσιαστές, αλλά και παλαιότερα με την απελευθέρωση των μεταναστών από το κέντρο κράτησης της Αμυγδαλέζας.\nΕτικέτες Δ.Ν.Τ., Μνημόνιο, Συγκυβέρνηση ΣΥΡΙΖΑ-ΑΝΕΛ


ΜΑΡΤΥΡΙΕΣ ΑΠΟ ΤΟ ΠΟΓΚΡΟΜ ΤΟΥ ΤΟΥΡΚΙΚΟΥ ΟΧΛΟΥ ΣΤΗΝ ΠΟΛΗ ΣΤΙΣ 6 ΣΕΠΤΕΜΒΡΙΟΥ ΤΟΥ 1955 | The 500 euros\nΜόλις δόθηκε το σύνθημα της επιθέσεως, κύματα όχλου μπήκαν στην εκκλησία, για να την καταστρέψουν. Μέσα όμως βρισκόταν εκείνη την στιγμή ο αρχιδιάκονος, ο οποίος επιχείρησε να τους εμποδίσει. Οι Τούρκοι άρχισαν να τον ξυλοκοπούν και να προσπαθούν να του βγάλουν τα ράσα. Ο αρχιδιάκονος αντέστη, αλλά υπέκυψε. Από τις φωνές, τα ουρλιαχτά και την φασαρία ανησύχησε η μητέρα του ιερωμένου κι έντρομη έτρεξε στην εκκλησία. Το πλήθος την εκύκλωσε και άρχισε να την κτυπά, ενώ πιο πέρα ο γιος της δεμένος πισθάγκωνα σε μια καρέκλα μετεφέρετο από το πλήθος στην έξοδο. Εκεί αφού τον άφησαν, ανέθεσαν σε έναν αλήτη να τον ξυρίσει χωρίς σαπουνάδα. Όταν τον εξύρισαν, τον μετέφεραν στο καμπαναριό από κάτω και του ‘καναν περιτομή. Ύστερα τον άφησαν εξαντλημένο και αιμορραγούντα.»\n«Βρισκόμασταν μόνοι στο σπίτι μόλις άρχισαν τα φοβερά γεγονότα. Είχε αρχίσει να σουρουπώνει, όταν ξαφνικά ακούσαμε ασυνήθιστο θόρυβο, ιδιαίτερα δυνατό. Φοβηθήκαμε, αλλά δεν μπορούσαμε να αντιδράσουμε. Ο θόρυβος δυνάμωνε συνεχώς και ο φόβος μας γινόταν εντονότερος. Στην κεντρική είσοδο είχα βάλει μια μεγάλη μπάρα, ενώ είχαμε κλείσει τα παράθυρα. Στο διπλανό σπίτι είχαν ήδη αρχίσει τη λεηλασία. Ακούσαμε φωνές να ζητάνε βοήθεια. Τελικά, μπήκαν από την πόρτα του κήπου. Την είχαν σπάσει με κασμάδες. Μόλις με είδαν, ρώτησαν με δυνατή φωνή και απειλητικό ύφος: «Τούρκοι είσαστε εσείς;» Όλοι απαντήσαμε: «Είμαστε Ρωμιοί μέχρι τα κεραμίδια». Τον ένα όροφο του σπιτιού τον λεηλάτησαν. Δεν άφησαν τίποτε στο πέρασμά τους. Έσπειραν τον πανικό και την καταστροφή. Έφυγα με τη γυναίκα μου για να γλιτώσουμε. Είχε πάθει σοκ και έκλαιγε ασταμάτητα. Στο δρόμο επικρατούσε πανικός, οι εκκλησίες είχαν λεηλατηθεί, τα σπίτια και τα καταστήματα είχαν γίνει κάρβουνο…».»(Σωτήρης Μισαηλίδης)\nΟ Σταύρος Γιουσουφίδης μέσα απ’ το Γηροκομείο του Ελληνικού Νοσοκομείου του Μπαλουκλί, αφηγείται: «Μέναμε στο Αϊβάνσαραϊ. Εργαζόμουν σε ένα κατάστημα χονδρικής στο Εμίνονου. Το βράδυ της 6ης Σεπτεμβρίου ακούσαμε ένα μεγάλο θόρυβο. Μία πολυπληθής ομάδα φώναζε συνθήματα. Οι πρώτες καταστροφές άρχισαν από την εκκλησία στο Εντιρνέκαπι. Έρχονταν χτυπώντας και σπάζοντας. Όταν έφτασαν στο σπίτι μας, μας προφύλαξε ο παιδικός μου φίλος Ισμαήλ Τσαβούς. Στη συνέχεια πήγε στη πίσω γειτονιά να προστατέψει τον αδελφό του που ζούσε με μια Ρωμιά. Όταν έφυγε μία ομάδα κατέστρεψε το μπροστινό μέρος του σπιτιού μας. Η γειτονιά μας καταστράφηκε. Παρά το γεγονός ότι κηρύχθηκε κατάσταση έκτακτης ανάγκης, συνέχισαν να καταστρέφουν. Αποχώρησαν με το πρωινό εζάνι…»…πηγη\n← Previous Post Ξέρεις κάτι; Η Ελλάδα πεθαίνει…\nNext Post → Περί “Αλήθειας” και “Φιλότιμου”…


Previous Article Το σημερινό πρόγραμμα του Euro\nNext Article Δείπνο συσπείρωσης πριν την έναρξη των πλεϊ-οφ\nΤο πρώτο της παιχνίδι στο πλαίσιο των πλεϊ-οφ ανόδου δίνει το απόγευμα της Κυριακής η Αναγέννηση, που υποδέχεται στο Δημοτικό Στάδιο τον Ορφέα Ξάνθης.\nΟι «κιτρινόμαυροι» που τερμάτισαν πρώτοι στον 3ο όμιλο, θέλουν τους τρεις βαθμούς της νίκης και μόνο για να κάνουν το πρώτο βήμα προς την επιστροφή στις επαγγελματικές κατηγορίες.\nΣτα αγωνιστικά δεν θα δώσει το παρών ο Αλέξης Αρχοντής. Ο σέντερ μπακ της ΑΣΑ, υπέστη θλάση στο ματς με τον Ηρακλή Λάρισας και θα προσπαθήσει να είναι έτοιμος στο ματς με τον Ποσειδώνα Μηχανιώνας. Όλοι οι υπόλοιποι ποδοσφαιριστές είναι στη διάθεση της τεχνικής ηγεσίας.\nΑπό την πλευρά του ο Ορφέας έκανε την υπέρβαση στον 1ο όμιλο, αφήνοντας εκτός τον Ηρακλή και θα αναζητήσει στα πλεϊ-οφ ακόμα μια έκπληξη. Πρόκειται για αξιόμαχο αντίπαλο και η Αναγέννηση θα πρέπει να ιδιαίτερα προσεκτική.\nΗ αναμέτρηση είναι προγραμματισμένη για την Κυριακή(17:00). Διαιτητής της συνάντησης ορίσθηκε ο Ανδρέας Βλάχος από το σύνδεσμο Ανατολικής Αττικής, με βοηθούς τους Δημήτρη Φίλο του συνδέσμου Βοιωτίας και Κυριάκο Βιτσεντζάτο του συνδέσμου Ανατολικής Αττικής και 4ο τον Θωμά Μπουρουζίκα του συνδέσμου Λάρισας.\nΖωντανά μέσω livestreaming θα μεταδοθεί η αναμέτρηση:\nΗ διοίκηση του Α.Σ. Αναγέννηση Καρδίτσας αντιλαμβανόμενη τη μεγάλη αγάπη του κόσμου και την επιθυμία του να βλέπει την αγαπημένη μας ομάδα ενημερώνει το φίλαθλο κοινό πως η αναμέτρηση με τον Ορφέα Ξάνθης θα μεταδοθεί ζωντανά και ελεύθερα μέσα από το επίσημο κανάλι της Αναγέννησης στο Youtube (Anagennisikarditsas official). Υπενθυμίζουμε πως το παιχνίδι είναι προγραμματισμένο για την Κυριακή(17:00) και θα διεξαχθεί χωρίς την παρουσία κόσμου, όπως ορίζει το υγειονομικό πρωτόκολλο, το οποίο ακολουθούμε πιστά.\nΠαρακάτω ακολουθεί το link του αγώνα:


Δεν χωράνε πια στην «Τούμπα»! | SDNA\n10 Οκτωβρίου 2015, 18:15\nΟ κόσμος του ΠΑΟΚ δίνει φέτος βροντερό παρόν στο γήπεδο, κάνει την Τούμπα και πάλι... καζάνι και απειλεί να σπάσει τον μέσο όρο προσέλευσης των τελευταίων ετών.\nΗ εικόνα ήταν απωθητική. Προκαλούσε θλίψη και προβληματισμό. Το κύκνειο άσμα της περσινής σεζόν στο τελευταίο εντός έδρας ματς του ΠΑΟΚ για τα play-off απέναντι στον Ατρόμητο το παρακολούθησαν 4.618 ζευγάρια μάτια. Τα άδεια καρεκλάκια ήταν ο κανόνας και όχι η εξαίρεση ειδικά στο δεύτερο μισό της περσινής σεζόν του Δικεφάλου. Η εικόνα του αγέλαστου Ιβάν Σαββίδη στην «Τούμπα» και ειδικά αυτή του γιου του, Γιώργου να τραβάει σε βίντεο στο κινητό του τις γεμάτες εξέδρες στο «Παλατάκι» σε ματς του βόλεϊ (!) πάνω - κάτω την ίδια εποχή, φανέρωνε απορία, προβληματισμό, ίσως και λίγη… ζήλια.\nΠερίπου 100 μέρες μετά και στην «Τούμπα» ακούγεται ρυθμικά ξανά εκείνο το επαναλαμβανόμενο σύνθημα που είχε γίνει μόδα παλιότερα κι ας είχε μόνο τέσσερις λέξεις: «Είναι μικρό το γήπεδο!». Η «Τούμπα» δείχνει να μην χωράει φέτος τον κόσμο του ΠΑΟΚ, που σε 4 από τα 7 φετινά εντός έδρας επίσημα παιχνίδια έχει κόψει πάνω από 20.000 εισιτήρια και ήδη έχει πάρει κεφάλι στην σχετική λίστα στην Superleague, απειλώντας τα ρεκόρ προσέλευσης στην σύγχρονη ιστορία του συλλόγου.\nΣε ένα καλοκαίρι σαρωτικών αλλαγών σε κάθε επίπεδο για τον ποδοσφαιρικό οργανισμό του ΠΑΟΚ, ο κόσμος παρέμεινε διστακτικός. Πρώτα περίμενε να δει και μετά να πράξει. Δεν είχαμε το τσουνάμι του καλοκαιριού του 2009, όταν με τον Θοδωρή Ζαγοράκη στο τιμόνι ο ΠΑΟΚ έφτασε το ασύλληπτο νούμερο των 21.100 καλοκαιρινών διαρκείας, ούτε στριμώγματα στις ουρές, αφού η εποχή βαθιάς οικονομικής ύφεσης δεν ευνοεί «άπλες» την σήμερον ημέρα. Ακόμα κι έτσι ο ΠΑΟΚ μπόρεσε να σπάσει για μία ακόμα φορά το φράγμα των 8.000 διαρκείας, αριθμός που έγινε κατά τι μεγαλύτερος και έφτασε κοντά σε πενταψήφιο νούμερο, μετά την υπογραφή του Ντίμιταρ Μπερμπάτοφ που ζέστανε ακόμα περισσότερο τον κόσμο.\nΤΑ ΔΙΑΡΚΕΙΑΣ ΤΟΥ ΠΑΟΚ\nΟι εμφανίσεις στα φιλικά και τα πρώτα εκτός έδρας αποτελέσματα στο Europa League δεν ήταν δα και ότι πιο ενθαρρυντικό για τον κόσμο. Ο ΠΑΟΚ έκανε τις μικρότερες φετινές του προσελεύσεις στα ματς με την Λοκομοτίβα Ζάγκρεμπ (11.861) και Σπάρτα Τρνάβα (12.427), αφού τα ονόματα των αντιπάλων δεν ήταν εμπορικά, ενώ η ζέστη ήταν ανασταλτικός παράγοντας για γήπεδο. Το ποδόσφαιρο όμως που έπαιξε η ομάδα του Ίγκορ Τούντορ σε αυτά τα ματς, κέρδισε τον κόσμο και η ψήφος εμπιστοσύνης μεταφράστηκε σε μαζική προσέλευση στα επόμενα ματς.\nΗ πρώτη εικοσάρα (20.106) ήρθε στο θριαμβευτικό 5-0 επί της Μπρόντμπι, ενώ από εκεί και μετά ο ΠΑΟΚ ανακοίνωσε το πρώτο sold-out της σεζόν απέναντι στην Ντόρτμουντ (25.663) σε ένα ματς όπου χρειάστηκε μέχρι και… μέσον για ένα μαγικό χαρτάκι και ένα παραλίγο sold-out τέσσερις μέρες αργότερα στο ματς με τον Ολυμπιακό (25.674), σε ένα ματς που ναι μεν κόπηκαν περισσότερα εισιτήρια, αλλά είχε εκδοθεί μικρότερος αριθμός λόγων των κενών ζωνών για τους οπαδούς των φιλοξενουμένων.\nΠΑΟΚ - ΛΟΚΟΜΟΤΙΒΑ ΖΑΓΚΡΕΜΠ: 11.861\nΠΑΟΚ - ΣΠΑΡΤΑ ΤΡΝΑΒΑ: 12.427\nΠΑΟΚ - ΜΠΡΟΝΤΜΠΙ: 20.106\nΠΑΟΚ - ΝΤΟΡΤΜΟΥΝΤ: 25.663\nΠΑΟΚ - ΞΑΝΘΗ: 13.309\nΠΑΟΚ - ΑΕΚ: 21.199\nΠΑΟΚ - ΟΛΥΜΠΙΑΚΟΣ: 25.674\nΣε 7 επίσημα ματς ο ΠΑΟΚ έχει κόψει συνολικά 130.239 εισιτήρια, κάτι που βγάζει ως μέσο όρο 18.605 σε κάθε ματς. Το νούμερο του μέσου όρου γίνεται ακόμα μεγαλύτερο (20.060) αν απομονώσουμε μόνο τα τρία εντός έδρας ματς πρωταθλήματος (Ξάνθη, ΑΕΚ, Ολυμπιακό), κάτι που φυσικά φέρνει τον Δικέφαλο στην πρώτη θέση της σχετικής λίστας στην Superleague!\nΤο πρόγραμμα με τα μαζεμένα εντός έδρας ντέρμπι σαφώς και έπαιξε μεγάλο ρόλο στην μαζική προσέλευση του κόσμου στην «Τούμπα», ωστόσο δεν μπορεί να κανείς να παραγνωρίζει την καλή εικόνα που βγάζει η ομάδα του Ιγκόρ Τούντορ στο γήπεδο. Ο ΠΑΟΚ κινείται αυτή την στιγμή σε ρυθμούς απόλυτου ρεκόρ πενταετίας, κάτι που μπορεί πολύ εύκολα να σπάσει, αν η ομάδα κρατήσει ζεστό τον κόσμο της με καλά αποτελέσματα. Μπορεί η «Τούμπα» να είναι ένα γέρικο, δυσλειτουργικό γήπεδο, που έκλεισε αισίως 57 χρόνια ζωής, μπορεί να μοιάζει απωθητικό για όποιον ψάχνει πολλά λούσα και ξεχωριστές ανέσεις, όμως τα τσιμέντα της δέχονται φέτος πιο έντονα από ποτέ στην εποχή Σαββίδη την παοκτσήδική τρέλα. Εκείνο το ματς με τον Ατρόμητο και τις άδειες εξέδρες μοιάζει να έγινε πολλά πολλά χρόνια πίσω…\nΕΙΣΙΤΗΡΙΑ ΠΑΟΚ ΣΤΟ ΠΡΩΤΑΘΛΗΜΑ ΤΑ ΤΕΛΕΥΤΑΙΑ ΧΡΟΝΙΑ\nΣεζόν 2015-2016: 60.180 (σε τρία ματς), Μέσος όρος: 20.060\n* Ο μέγιστος αριθμός που μπορεί να εκδώσει ο ΠΑΟΚ είναι η συνολική χωρητικότητα του γηπέδου, που μετά τις τελευταίες αλλαγές ανέρχεται σε 29.00. Ωστόσο, μετά την 1/1/2014 που καταργήθηκε η θεώρηση και η σφράγιση των εισιτήριων μέσω των ΔΟΥ και των τοπικών τμημάτων της αστυνομίας Ο ΠΑΟΚ δεν τυπώνει πριν τον αγώνα το σύνολο της χωρητικότητας του γηπέδου όπως γινόταν στο παρελθόν.\n** Ο αριθμός των εισιτηρίων που ανακοινώνει η ΠΑΕ μετά από κάθε παιχνίδι συμπεριλαμβάνει και τους κατόχους διαρκείας που το χρησιμοποίησαν για να μπούνε στο γήπεδο. Ως εκ τούτου, ο αριθμός των εισιτηρίων εκφράζει τον μίνιμουμ αριθμό εισόδων στο γήπεδο, αφού δεν μπορεί να υπολογιστεί αν με κάποιο τρόπο μπήκαν στο γήπεδο περισσότερα άτομα με το ίδιο εισιτήριο ή αν μπόρεσαν να μπουν τσαμπατζήδες στο γήπεδο. Ως εκ τούτου, ο συνολικός κόσμος του κόσμου που βρίσκεται στις εξέδρες σε κάθε ματς είναι πάντα μεγαλύτερος, αφού στο νούμερο δεν υπολογίζονται (εκτός των παραπάνω) ούτε οι κάτοχοι προσκλήσεων προσκλήσεων, αλλά και οι λοιποί επαγγελματίες (εκπρόσωποι του Τύπου, stewards, υπάλληλοι του γηπέδου) που βρίσκονται στην Τούμπα σε κάθε ματς.


HERMES STUDIOS ΦΑΛΗΡΆΚΙ - Φαληράκι, Ελλάδα\nΤο Hermes Studios Διαμέρισμα φιλοξενεί επισκέπτες στο Φαληράκι. Οι επισκέπτες θα βρουν χρήσιμες υπηρεσίες, συμπεριλαμβάνοντας καθαριστήριο και υπηρεσία καθαρισμού δωματίου.\nΤο κατάλυμα βρίσκεται κοντά σε Κόλπος Άντονι Κουίν καθώς και σε εστιατόρια, μπαρ και ταβέρνες. Βρίσκεται 20 λεπτά μακριά από το κέντρο του Φαληρακίου. Το Musikorama Tavern, το οποίο απέχει 200 μέτρα, προσφέρει ελληνική κουζίνα.\nΥπάρχουν δωμάτια με απλή διακόσμηση και θέα στον κήπο. Οι ανέσεις μέσα στα δωμάτια περιλαμβάνουν δωρεάν Wi-Fi, θέρμανση, αίθριο, ψυγείο και γραφείο. Υπάρχει ένα ιδιωτικό μπάνιο.\nΤο αεροδρόμιο Κρατικός Ρόδου «Διαγόρας» βρίσκεται σε απόσταση 20 λεπτών οδικώς.\nΥπάρχει μια βεράντα με εξωτερική πισίνα.


Κι η μουσική μαζί σου… Ταξιδιωτικές σημειώσεις (vol. 5) - DreamCity Radio\nΚι η μουσική μαζί σου… Ταξιδιωτικές σημειώσεις (vol. 5)\nΓραμμένο από την Αικατερίνη Τεμπέλη για το “A time for us” των Nino Rota – Larry Kusik & Eddie Snyder, που ερμηνεύει η Barratt Waugh.\n“A time for us, some day there’ll be…”\nΘα ‘ρθει κάποτε ο καιρός… Ο καιρός που η ματιά μας, θα γεφυρώσει την απόσταση που χτίζουν τόσα “πρέπει”. Όσο βαθύ κι αν είναι τώρα, το ποτάμι που μας χωρίζει. Όσο μαύρο κι αν σταλάζει στο καθαρό γαλάζιο του.\n“A time when dreams so long denied can flourish…”\nΘα ‘ρθει κάποτε ο καιρός… Ο καιρός που θα‘ χω το αντίδοτο, για κάθε δηλητήριο. Όλο το φως για να σε βγάλω απ’ το σκοτάδι. Ένα φιλί για κάθε πόνο σου. Και θα ξέρω τον τρόπο να σ’ αγκαλιάσω για να γιατρευτείς.\n“And with our love, through tears and thorns\nWe will endure as we pass surely through every storm…”\nΘα ‘ρθει κάποτε ο καιρός… Ο καιρός που θα κρατάω σφιχτά το χέρι σου… Και θα λυθούν τα μάγια, θα μερώσουν τα στοιχειά. Καταμεσής του ουρανού θα με χορέψεις και θα με πας εκεί που ο έρωτας νικά το θάνατο… Σ’ έναν καινούριο κόσμο.\n“A world of shining hope for you and me…”\nΑικατερίνη Τεμπέλη, Verona 13/7/2019\nA time for us Barratt Waugh dreamcity dreamcity radio Eddie Snyder Larry Kusik Nino Rota Αικατερίνη Τεμπέλη Μουσική ταξιδιωτικές σημειώσεις\nΚι η μουσική μαζί σου… Ταξιδιωτικές σημειώσεις (vol. 4)\nΓραμμένο από την Αικατερίνη Τεμπέλη για το τραγούδι “Η θάλασσα”.


Αλμυρά σου με cheddar στο 10 λεπτο\nBy Evelina Kyrasta May 27, 2017\nΈνα πεντανόστιμο ορεκτικό που μπορούμε είτε να το σερβίρουμε σε κάποιο τραπέζι, είτε να το πάρουμε ως σνακ στο γραφείο.\nΜε λίγα υλικά και χωρίς να απαιτεί πολύ χρόνο.\n120 γρ. ανάλατο βούτυρο κομμένο σε κυβάκια\n4 με 5 μεγάλα αυγά\n1 ½ φλ. τυρί Cheddar τριμμένο\nΣε μια μεγάλη κατσαρόλα πάνω σε μέτρια φωτιά, βάζουμε το νερό, το βούτυρο και το αλάτι και ανακατεύουμε μέχρι να λιώσει το βούτυρο και αναμειχθούν τα υλικά. Προσθέτουμε όλο το αλεύρι και ανακατεύουμε γρήγορα με ξύλινη κουτάλα. Το μείγμα θα αρχίσει να πήζει και να ξεκολλάει από τα τοιχώματα της κατσαρόλας, μετά από 2-3 λεπτά περίπου.\nΤο αποσύρουμε από τη φωτιά και το αφήνουμε για λίγο να κρυώσει.\nΡίχνουμε ένα-ένα τα 4 αυγά και ανακατεύουμε καλά ύστερα από κάθε προσθήκη. Στην αρχή νομίζουμε ότι το μείγμα χωρίζεται, αλλά όσο αυξάνονται τα αυγά, γίνεται λείο και σφίγγει μέχρι να αρχίσουν να σχηματίζονται απαλές κορυφές.Αν το μείγμα σκληρύνει πολύ, χτυπάμε το 1 έξτρα αυγό σε μπολ και προσθέτουμε 1 κουταλάκι κάθε φορά μέχρι να αποκτήσει την υφή που θέλουμε. Στη συνέχεια βάζουμε το τυρί και τον άνηθο.\nΚαλύπτουμε 2 ταψιά του φούρνου με αντικολλητικό χαρτί και χρησιμοποιούμε το ειδικό κουτάλι για το παγωτό για να φτιάξουμε μπαλάκια, τα οποία θα βγουν περίπου 22 στο αριθμό.\nΤα τοποθετούμε στο ταψί με απόσταση μεταξύ τους περίπου 3-4 εκ. και τα ψήνουμε για περίπου 25-30 λεπτά ή μέχρι να αποκτήσουν χρυσό χρώμα.\nΚατά τη διάρκεια του ψησίματος καλό είναι να αλλάξετε το πάνω με το κάτω ταψί, καθώς και να τα γυρίσετε πλευρά (δηλαδή η πάνω εσωτερικά, να πάει κάτω και εξωτερικά), προκειμένου να ψηθούν ομοιόμορφα.\nΤα αλμυρά σου μπορούμε να τα φτιάξουμε και να τα φυλάξουμε σε ειδικά σακουλάκια αποθήκευσης τροφίμων είτε στο ψυγείο για 2 μέρες είτε στην κατάψυξη για 1 εβδομάδα. Για να τα καταναλώσουμε το μόνο που θα χρειαστεί να κάνουμε, είναι να τα ψήσουμε σε προθερμασμένο φούρνο (180 βαθμούς) για 10-15 λεπτά, αν τα έχουμε εντός ψυγείου ή για 15-20 λεπτά αν τα έχουμε εντός κατάψυξης.


"Γιάννης Πρεβενιός": Μη φεύγετε … οργιστείτε και ταρακουνήστε μας!!!\nΤα περιθώρια στένεψαν πλέον δραματικά και θα πρέπει ο καθένας μας να πάει κόντρα στο ρέμα αναζητώντας ξανά τις ρίζες μας.\nΠαιδιά κλείστε τα αυτιά σας στις σειρήνες της καταστροφολογίας που σας λένε να εγκαταλείψετε τα ιερά αυτά χώματα και ορθώστε το ανάστημα σας απέναντι σε όλους μας.\nΟραματιστείτε το μέλλον που σας αξίζει και θυμώστε μαζί μας για τα λάθη και τις παραλήψεις μας.\nΟργιστείτε και ταρακουνήστε μας για να ξυπνήσουμε και να σας ακολουθήσουμε για να τα αλλάξουμε όλα!!!\nΕτικέτες Επιστολή, Νεολαία


Παναθηναϊκός: Στήριξη σε Γιώργο Δώνη αλλά με… καρφιά! - ΑΡΠΑΚΤΙΚΟ\nΗ ΠΑΕ Παναθηναϊκός εξέδωσε ανακοίνωση στην οποία εξέφρασε τη στήριξή της στον Γιώργο Δώνη, χωρίς όμως να παραλείψει να ρίξει και τα… βέλη της για τις δημόσιες τοποθετήσεις του Έλληνα τεχνικού. Το ζήτημα που έχει προκύψει με τον Γιώργο Δώνη και τις διαφωνίες του με τη διοίκηση του Παναθηναϊκού, είναι αυτό που μονοπωλεί το ενδιαφέρον…\nΗ ΠΑΕ Παναθηναϊκός εξέδωσε ανακοίνωση στην οποία εξέφρασε τη στήριξή της στον Γιώργο Δώνη, χωρίς όμως να παραλείψει να ρίξει και τα… βέλη της για τις δημόσιες τοποθετήσεις του Έλληνα τεχνικού.\nΤο ζήτημα που έχει προκύψει με τον Γιώργο Δώνη και τις διαφωνίες του με τη διοίκηση του Παναθηναϊκού, είναι αυτό που μονοπωλεί το ενδιαφέρον τα τελευταία 24ωρα στους «πράσινους». Οι πληροφορίες αναφέρουν πως το γυαλί έχει… ραγίσει και δύσκολα θα συνεχίσει ο Έλληνας τεχνικός στον πάγκο του «τριφυλλιού», αφού φαίνεται πως δύσκολα θα μπορέσει να συνεργαστεί πλέον με τη διοίκηση αλλά και το αντίστροφο.\nΗ ΠΑΕ Παναθηναϊκός, πάντως, εξέδωσε την Παρασκευή (21/02) ανακοίνωση στην οποία εκφράζει τη στήριξή της στον Γιώργο Δώνη, στο πρώτο σκέλος. Στο δεύτερο σκέλος, όμως, υπάρχουν σαφείς… αιχμές για τον Έλληνα τεχνικό και το γεγονός ότι επέλεξε να δημοσιοποιήσει με δηλώσεις του τη διαφωνία που υπάρχει με τη διοίκηση.\nΑυτό είναι το Xiaomi Mi 10 Lite\nΟι πρώτες εικόνες από την κηδεία της άτυχης μητέρας...\nΣκότωσε και εγκατέλειψε μια γυναίκα και μετά έμαθε την...\nSurvivor: Έξαλλος ο πατέρας του Σάκη Τανιμανίδη με το...\nΤον απατούσε και αποφάσισε να το καταγράψει σε βίντεο...


Οδικός χάρτης για αντιμετώπιση του προσφυγικού σε Ελλάδα και Ευρώπη | Η ΚΑΘΗΜΕΡΙΝΗ\n10 Οκτωβρίου, 2015 10.10.2015 • 14:18\nΣε λειτουργία θα τεθεί την ερχόμενη εβδομάδα το πρώτο κέντρο υποδοχής μεταναστών (hotspot) στη Μυτιλήνη, ενώ σύντομα, εντός ενός μήνα όπως ανακοίνωσε ο αρμόδιος υπουργός Μεταναστευτικής Πολιτικής Γιάννης Μουζάλας, θα είναι έτοιμα και τα υπόλοιπα κέντρα τα οποία έχει δεσμευθεί η ελληνική να δημιουργήσει.\nΚατά την διάρκεια συνέντευξης Τύπου που παραχώρησε στα γραφεία της Ευρωπαϊκής Επιτροπής στην Ελλάδα, ο επίτροπος αρμόδιος για θέματα Μεταναστευτικής Πολιτικής κ. Δημήτρης Αβραμόπουλος, από κοινού με τον κ. Μουζάλα, αλλά και τον υπουργό Εξωτερικών και Ευρωπαϊκών Υποθέσεων του Λουξεμβούργου κ. Jean Asselborn χάραξαν το περίγραμμα της ελληνικής αλλά και της ευρωπαϊκής πολιτικής που θα ακολουθηθεί για την αντιμετώπιση του μεταναστευτικού και τη μετεγκατάσταση των προσφύγων.\nΚατά την τοποθέτησή του, ο υπουργός Μεταναστευτικής Πολιτικής Γιάννης Μουζάλας ξεκαθάρισε ότι η Ελλάδα θα τηρήσει τα χρονοδιαγράμματα που έχουν τεθεί από την Ευρωπαϊκή Ενωση για την λειτουργία hotspots, ενώ τάχθηκε υπέρ της διαδικασίας μετεγκατάστασης των μεταναστών προκειμένου να παταχθεί , όπως είπε, «το δουλεμπόριο στο Αιγαίο».\nΟ ίδιος, πάντως, υπογράμμισε την ανάγκη η όλη διαδικασία της μεταγκατάστασης να γίνει υπό συγκεκριμένους κανόνες που θα θέσει η Ευρωπαϊκή Επιτροπή καθώς είναι σημαντικό «να υπάρχουν τα ίδια κριτήρια για όλες τις χώρες».\nΑπό την πλευρά του, ο κ. Δημήτρης Αβραμόπουλος, διευκρίνισε ότι ήδη το Συμβούλιο της Ευρώπης έχει αποφασίσει τη μετεγκατάσταση συνολικά 160.000 προσφύγων, ενώ ως προς τη λειτουργία των κέντρων υποδοχής επεσήμανε ότι δεν θα αποφασίζουν οι πρόσφυγες σε ποια χώρα θα πάνε.\n«Την απόφασή αυτή θα την παίρνουν τα Κέντρα υποδοχής. Τα hotspots θα είναι όργανα αξιολόγησης αλλά και κατανομής. Όλοι αναγνωρίζουν πλέον ότι το μεταναστευτικό είναι ευρωπαϊκό ζήτημα. Τα hotspots δεν είναι κέντρα φιλοξενίας. Είναι μικτές υπηρεσίες της Ευρώπης, της Europol και της Eurojust σε συνδυασμό με τις εθνικές αρχές. Η Ελλάδα δεν είναι μόνη της», κατέληξε ο κ. Αβραμόπουλος συμπληρώνοντας ότι ήδη έχουν κατατεθεί από την Ευρώπη 33 εκατομμύρια ευρώ για την αντιμετώπιση του μεταναστευτικού.\nΣτην ίδια κατεύθυνση και ο υπουργός Εξωτερικών και Ευρωπαϊκών Υποθέσεων του Λουξεμβούργου κ. Jean Asselborn, υπογράμμισε την σημασία λειτουργίας των hotspot, ενώ επικρότησε την κίνηση της Ελλάδας να ζητήσει βοήθεια από την Ευρωπαϊκή Ενωση. «Καμία χώρα δεν μπορεί να σηκώσει αυτό το φορτίο μόνη της. Η Ευρώπη θα δώσει χρήματα και τεχνογνωσία», είπε τονίζοντας ωστόσο την ανάγκη «να υπάρξει έλεγχος των εξωτερικών συνόρων της Ε.Ε.».\nΤης συνέντευξης Τύπου προηγήθηκε ευρεία σύσκεψη στο Μέγαρο Μαξίμου, στην οποία συμμετείχαν, μεταξύ άλλων, ο υπουργός Επικρατείας Αλέκος Φλαμπουράρης, ο υπουργοί Ναυτιλίας και Προστασίας του Πολίτη κ.κ. Δρίτσας και Τόσκας, καθώς και οι κ.κ. Αβραμόπουλος, Μουζάλας και Asselborn. Ο Ελληνας Επίτροπος εν συνεχεία συναντήθηκε με τον πρόεδρο της Δημοκρατίας κ. Προκόπη Παυλόπουλο.


Roman Protasevich: εθελοντική / υποχρεωτική (?) Συνέντευξη - Αθηναϊκά Νέα\nΟ 26χρονος Ρωμαίος Πρωτάσεβιτς, που συνελήφθη κατά την αναγκαστική προσγείωση στο Μινσκ, έδωσε συνέντευξη στην κρατική τηλεόραση της Λευκορωσίας. Οι συγγενείς θεωρούν την τύπη του υποχρεωτική, οι ακτιβιστές των ανθρωπίνων δικαιωμάτων λένε ότι βασανίστηκε.\nΔάκρυα, αναγνώριση στην προσπάθεια ανατροπής του Λουκασένκα, επαίνους για τον πρόεδρο της Λευκορωσίας και ελπίδες για μια ήρεμη οικογενειακή ζωή, χωρίς πολιτική και διαμαρτυρίες – τι ήταν αυτό; Μετάνοια, φόβος, συνέπειες βασανιστηρίων και δειλίας; Οι γονείς και οι ακτιβιστές των ανθρωπίνων δικαιωμάτων είναι σίγουροι ότι βασανίστηκαν, όπως αποδεικνύεται από τα σημάδια των χειροπέδων, δηλαδή, ο Ρωμαίος αναγκάστηκε να πει αυτό που είπε. Μόλις το έσπασαν …\nΟ πατέρας του αντιπολιτευόμενου παραδέχτηκε στο AFP ότι η συνέντευξη του γιου του τον προκάλεσε πραγματικό πόνο:\n«Γνωρίζω τον γιο μου πολύ καλά και νομίζω ότι δεν θα έλεγε ποτέ τέτοια πράγματα. Τον έσπασαν και τον έκαναν να πουν τι χρειάζεται. “\nΟ ακτιβιστής των ανθρωπίνων δικαιωμάτων Kenneth Roth σημειώνει:\n«Είναι φρικτό να σκεφτόμαστε τη βαρβαρότητα που πρέπει να έχουν χρησιμοποιήσει οι δυνάμεις ασφαλείας της Λευκορωσίας για να αναγκάσουν τον Ρωμαίο Πρωτάσεβιτς να κάνει αυτό το βίντεο. Αυτό πρέπει να αποτελεί απόδειξη του Α στην δίωξη βασανιστηρίων και κακομεταχείρισης υπό τον Πρόεδρο Λουκασένκα. “\nΑλλά πίσω στο σημείο. Σε συνέντευξή του που προβλήθηκε την Πέμπτη το βράδυ, ο Πρωτάσεβιτς ανακοίνωσε ότι του έδινε τη δική του ελεύθερη βούληση. Παραδέχθηκε ότι ήθελε να ανατρέψει τον σημερινό πρόεδρο της Λευκορωσίας, τον επέκρινε πολύ, αλλά “άρχισε να καταλαβαίνει ότι έκανε το σωστό και σίγουρα τον σέβομαι.” Στο τέλος, επικράτησαν τα συναισθήματα, ο Πρωτάσεβιτς έκρυψε και μοιράστηκε την επιθυμία του να ξεχάσει την πολιτική, να παντρευτεί και να αποκτήσει παιδιά, λέει το BBC. Σκουπίζοντας τα δάκρυά του, ο Ρωμαίος δήλωσε:\nΠοτέ δεν θέλω να ασχοληθώ ξανά με την πολιτική. Θέλω να ελπίζω ότι μπορώ να διορθώσω τα πάντα και να ζήσω μια συνηθισμένη ήρεμη ζωή, να κάνω οικογένεια, παιδιά, να σταματήσω να τρέχω από κάτι. Συγνώμη.\nΤι είναι αυτό? Σκηνοθεσία παραγωγής; Ειλικρινής τύψεις; Πραγματικός φόβος για αντίποινα; Οι ισχυρισμοί είναι αμφιλεγόμενοι και όλοι μπορούν να βγάλουν το δικό τους συμπέρασμα παρακολουθώντας το βίντεο. Αυτή είναι η τρίτη συνέντευξη του αντιπολιτευόμενου στην κρατική τηλεόραση μετά τη σύλληψή του στο αεροδρόμιο του Μινσκ. Σε ένα από αυτά, σημείωσε ότι είναι άχρηστο να καλέσουμε ανθρώπους για περαιτέρω διαμαρτυρίες. Η δημοσιογράφος και η Σόφια Σαπέγκα, που βρίσκονται στην ίδια πτήση μαζί του και η κοπέλα του που κρατούνται μαζί του, αντιμετωπίζουν σοβαρές κατηγορίες. Και αν ο Ρωμαίος αντιμετωπίζει ποινή φυλάκισης έως και 15 ετών για διοργάνωση μαζικών ταραχών, τότε σύμφωνα με το άρθρο για τρομοκρατικές δραστηριότητες μπορεί να λάβει αυστηρότερη ποινή. Δεν ήταν τίποτα στο αεροπλάνο, όταν έμαθε για την προσγείωση στο Μινσκ, είπε: “Θα λάβω τη θανατική ποινή εδώ.”\nΗ σύλληψη του ζευγαριού προκάλεσε βίαια Αντίδραση της ΕΕ, η οποία ετοιμάζει ένα εκτεταμένο πακέτο κυρώσεων κατά των αρχών της Λευκορωσίας. Ισχύει από τα μεσάνυχτα σήμερα απαγόρευση σχετικά με τη χρήση του εναέριου χώρου της ΕΕ από αεροπορικές εταιρείες της Λευκορωσίας. Και αυτή είναι μόνο η αρχή. Ο Ursula von der Leyen χαρακτήρισε το περιστατικό «επίθεση κατά της δημοκρατίας» και ο Charles Michel, επικεφαλής του Συμβουλίου της ΕΕ, δήλωσε:\n“Δεν θα ανεχθούμε να παίζουμε ρωσική ρουλέτα με τη ζωή αθώων πολιτών”.\nΗ Ελλάδα εξέφρασε τη δυσαρέσκειά της για τη Γερμανία για τον αποκλεισμό της από τη διάσκεψη για τη Λιβύη


Ανακοίνωση της Συμμαχίας Αστυνομικών για το επεισόδιο στην ΠΟΑΣΥ\nΑρχική σελίδαΣυνδικαλισμόςΑνακοίνωση της Συμμαχίας Αστυνομικών για το επεισόδιο στην ΠΟΑΣΥ\n- Την άμεση καταδίκη του συμβάντος από το Διοικητικό Συμβούλιο το οποίο αν χρειαστεί να καλέσει τους αυτόπτες μάρτυρες.\n- Την εφαρμογή του Κώδικα Δεοντολογίας και του καταστατικού με παράλληλη σύγκληση των πειθαρχικών οργάνων.\n- Δημόσια συγνώμη από το μέλος του Δ.Σ. που προέβη στην καταδικαστέα αυτή ενέργεια.\nΑστυνομία Αστυνομικοί Ελλάδα ΠΟΑΣΥ Συνδικαλισμός\nΠοιοι είναι τελικά σε αυτή τη συμμαχία στην εκτελεστική επιτροπή. Γιατί δεν βάζουν τα ονόματα τους ; Ντρέπονται ; Φοβούνται η μήπως είναι κάποιος που δεν θέλει να ακούγεται το όνομα του. Πέστε μας να ξέρουμε\n19/7/21, 4:57 μ.μ.\nΑστυνομικός κακοποιήθηκε απο αστυνομικό για τις απόψεις του κ. Οικονόμου και κ.Χρυσοχοΐδη.\n19/7/21, 6:06 μ.μ.\nΗ ηγεσία κωφευει στρουθοκαμηλήζοντας. Δεν την αφορά ο διασυρμός του σώματος ή υιοθετεί συμπεριφορές υποκόσμου;\n19/7/21, 6:32 μ.μ.\nΠεριμένουμε την αντίδραση της ΠΟΑΣΥ ( αν υπάρξει) . Τον Μπαλάσκα τον έβγαλαν στα μανταλάκια στο δευτερόλεπτο\n19/7/21, 7:34 μ.μ.\nΌσο κ να ψάχνετε δράκο στο συνέδριο θα πάρετε απάντηση λίγο υπομονή\n19/7/21, 9:30 μ.μ.